03/02/2010 | Administración LocalMunicipal
Aranga
Secretaría - Intervención
Aprobación definitiva do plan de sectorización de Montesalgueiro

ANUNCIO O pleno municipal, na sesión que realizou o día 22 de xaneiro de 2010, acordou aprobar definitivamente o Plan de Sectorización do solo urbanizable non delimitado de Montesalgueiro para a construción dun polígono industrial. Faise constar expresamente que se remitiu a documentación a que se refire o artigo 92.3 da Lei 9/2002, de 30 de decembro, de ordenación urbanística e protección do medio rural de Galicia á Consellería de Medio Ambiente, Territorio e Infraestruturas. O que se fai público en cumprimento do disposto no artigo 92.2. da Lei de ordenación urbanística e protección do medio rural de Galicia e no artigo 70.2 da Lei reguladora das bases do réxime local. A documentación do dito plan atópase a disposición das persoas interesadas nas oficinas municipais. Contra este acordo poderá interpoñerse un recurso contencioso-administrativo ante o Tribunal Superior de Xustiza de Galicia, no prazo de dous meses que se contarán dende o seguinte á data de publicación do presente anuncio. Aranga, 26 de xaneiro de 2010. O alcalde, Asdo.: Manuel Brañas Abad.1.- Introdución 1.1.- Obxecto do proxecto. Promotor e equipo redactor 1.2.- Antecedentes. Referencias legais 1.3.- Conveniencia e oportunidade na formulación do plan 1.4.- Relación do documento co proceso de avaliación ambiental estratéxica 2.- Memoria de información do medio 2.1.- Localización. Superficie 2.2.- Xeomorfoloxía. Topografía e relevo 2.3.- Clima 2.4.- Hidroloxía 2.5.- Vexetación e usos do solo 2.6.- Estrutura da propiedade do solo 2.7.- Edificacións existentes 2.8.- Rede viaria existente 2.9.- Infraestruturas de servizos existentes 2.10.- Asentamentos do entorno da actuación 2.11.- Patrimonio histórico e cultural 2.12.- A paisaxe 3.- Memoria xustificativa e descritiva 3.1.- Determinacións das normas subsidiarias de planeamento de Aranga 3.2.- Consideracións da lexislación sectorial 3.3.- Proposta de sector e da área de reparto 3.4.- Aproveitamento lucrativo e aproveitamento tipo 3.5.- Condicionantes de deseño e motivos de ordenación 3.6.- Calidade de vida e cohesión social. Cesións de solo e aproveitamento 3.7.- Rede viaria proposta. Conexións coa estrada ac-151 3.8.- Zonificación, usos e niveis de intensidade 3.9.- Redes de urbanización propostas. Infraestruturas exteriores de conexión.3.10.- Sistema de actuación 3.11.- Relación de parcelas e superficie afectadas 3.12.- Conservación da urbanización 3.13.- Cadro resumo de características 4.- Plan de etapas 5.- Avaliación económica da actuación. Prestación de garantías.6.- Normativa urbanística 6.1.- Normas xerais Art.1.- Natureza, ámbito e vixencias Art.2.- Relación coas NN. SS. De Aranga Art.3.- Alcance normativo dos documentos Art.4.- Modificacións Art.5.- Desenvolvemento obrigatorio Art.6.- Estudos de detalle Art.7.- Execución Art.8.- Sistema de actuación Art.9.- Definicións 6.2.- Normas comúns de edificación Art.10.- Parámetros e determinacións reguladoras Art.11.- Condicións xerais de uso Art.12.- Liñas de edificación Art.13.- Superficie edificable Art.14.- Soto e semisoto Art.15.- Cubertas Art.16.- Condicións dos peches 6.3.- Normas particulares aplicables ás zonas Art.17.- Ordenanza 1. Actividades industriais, comerciais e de almacenaxe Art.18.- Ordenanza 2. Vivenda unifamiliar Art.19.- Ordenanza 3. Actividades terciarias Art.20.- Ordenanza 4. Equipamento social Art.21.- Ordenanza 5. Equipamento deportivo Art.22.- Ordenanza 6. Espazos libres Art.23.- Ordenanza 7. Sistema viario Art.24.- Ordenanza 8. Sistema de infraestruturas Art.25.- Ordenanza 9. Solo de reserva de infraestruturas 6.4.- Normas de urbanización Art.26.- Obrigatoriedade Art.27.- Obxecto e alcance dos proxectos de urbanización Art.28.- Contido dos proxectos de urbanización Art.29.- Aprobación dos proxectos de urbanización Art.30.- Condicións e tratamento da rede viaria Art.31.- Condicións do abastecemento de auga Art.32.- Condicións do saneamento Art.33.- Condicións do subministro da enerxía eléctrica Art.34.- Condicións da instalación de alumeado público Art.35.- Condicións da rede de telefonía e telecomunicacións Art.36.- Condicións da rede de gas Art.37.- Condicións e tratamento de espazos libres e zonas verdes Art.38.- Recollida de lixo Art.39.- Mobiliario urbano Art.40.- Conservación da urbanización 6.5.- Condicións técnicas das obras en relación coas vías e servizos Art.41.- Danos ás vías ou servizos municipais Art.42.- Obras que afectan a servizos públicos Art.43.- Acopio de escombros e materiais Art.44.- Estadas e material auxiliar Art.45.- Valado de obras 6.6.- Condicións ambientais, hixiénicas, estéticas e de protección do patrimonio Art.46.- Cautelas e condicionantes para a protección do medio ambiente na fase de urbanización e obras exteriores Art.47.- Condicións esixibles ás augas residuais e aos sistemas de depuración Art.48.- Condicións esixibles en relación ás emisións de gases ou outros contaminantes á atmosfera Art.49.- Condicionantes esixibles en relación ás emisións de ruído e vibracións Art.50.- Xestión de residuos sólidos Art.51.- Condicións estéticas, de salubridade e ornato esixibles a parcelas, edificios e instalacións Art.52.- Cautelas durante as obras de urbanización para a protección do patrimonio Art.53.- Aforro enerxético e diversificación das fontes de enerxía 6.7.- Normas de parcelación e organización da propiedade Art.54.- Xeneralidades Art.55.- Agrupación de parcelas Art.56.- Segregación de parcelas. Parcela mínima Art.57.- Propiedade horizontal 7.- Plan de seguimento ambiental 7.1.- Introdución 7.2.- Listado de indicadores 7.3.- Estratexia de xestión 8.- Índice de planos Anexo 1: xustificación do cumprimento da lei 8/1997 de accesibilidade e supresión de barreiras na comunidade autónoma de galicia, e o regulamento de desenvolvemento e execución da lei de accesibilidade e supresión de barreiras na comunidade autónoma de galicia (d.25/2000, Do 28 de xaneiro). Anexo 2: estudo xustificativo de intersección no enlace de Montesalgueiro Anexo 3: sondaxes arqueolóxicas valorativas na ref 15003006 de Aranga. Anexo 4: memoria ambiental O presente Documento constitúe un Plan de sectorización que ten por obxecto ordena-los terreos clasificados de Solo Urbanizable Non Delimitado para a construción dun polígono industrial en Montesalgueiro, Aranga. Actúa como Promotor de este Plan o Concello de Aranga en virtude da competencia que lle outorga o artigo 83 da Lei 9/2002 e do lexítimo interese en ordena-lo seu territorio. O Equipo Redactor deste Proxecto está formado polos seguintes técnicos: - Ángel Luis Monteoliva Díaz, Arquitecto Superior. - Íñigo De Miranda Osset, Arquitecto Superior. - Silvana Lema Castiñeira, Arquitecta Superior. - Manuel Barredo Pérez, Enxeñeiro de Camiños, Canais e Portos. - Francisco Javier Chao Álvarez, Licenciado en Xeografía e Historia. Especialidade en Prehistoria e Arqueoloxía - Manuel Felípez Fraga, Arquitecto Técnico. - Celso Varela Verdía, Delineante. - Fernando Tasende Loureiro, Delineante. - Ivana Pérez Vigil, Estudante de Arquitectura. Sendo o autor responsable: - Ángel Luis Monteoliva Díaz, actuando en nome de: MONTEOLIVA ARQUITECTURA C. I. F.: B-15148729 Domicilio. Rúa Padre Feijoo 9-1º. 15004 A Coruña Teléfono: 981 12 25 89 Fax: 981 12 23 25 e-mail: montearq@mundo-r. com O presente Plan de sectorización desenvólvese ao abeiro do planeamento municipal e en congruencia coa Lei 9/2002 de ordenación urbanística e protección do medio rural de Galicia. O Documento de Planeamento Municipal son unhas Normas Subsidiarias aprobadas pola Comisión Provincial de Urbanismo en sesión celebrada o 23 de outubro de 1985 e publicadas no B. O. P. do 22 de novembro do mesmo ano. Ditas Normas foron modificadas mediante “Orde do 18 de maio de 2007 pola que se aproba definitivamente a modificación puntual número 3 das normas subsidiarias de planeamento municipal do Concello de Aranga (A Coruña), relativa á modificación de clasificación de solo rústico como solo urbanizable”; publicándose o texto normativo no B. O. P. nº 139, de 18 de xuño de 2007. O contido da citada modificación puntual ampara a formulación do presente Documento en base ás determinacións expresadas nos artigos 58 e 66.1 da lei 9/2002. A formulación do presente Plan de sectorización constitúe un acto que pretende dar continuidade ás intencións contidas na precedente modificación puntual das NN. SS. de Aranga. Un paso máis para a promoción de solo onde terán cabida as actividades industriais e de distribución nunha área xeográfica de grande interese estratéxico e nun momento favorable para o desenvolvemento económico. A ausencia deste tipo de solo en condicións idóneas (momento previo á modificación puntual) impediu durante anos a creación de empresas e postos de traballo no Concello de Aranga. A conxuntura actual, caracterizada pola recesión das actividades vinculadas ao mundo rural, o éxodo da poboación nova (avellentamento poboacional) e un pobre dinamismo económico na escala local, suxire a posta en práctica de actuacións como a presente, que buscan cubrir un oco existente, creando alternativas de riqueza e pretendendo fixar e revitalizar unha masa social que se esvaece. A presente actuación xorde nun momento oportuno, a tempo de contribuír a pór remedio a un problema estrutural existente neste Concello así como noutros de carácter rural localizados no interior. A proximidade, en termos de tempo, utilizando as novas infraestruturas viarias entre o ámbito de actuación e as áreas da Coruña e Ferrol, obriga a centra-la atención sobre o que alí ocorre pois nun futuro próximo e con todo prognóstico xurdirá unha forte demanda de solo industrial no eixo de comunicación coa Meseta. O Concello de Aranga, consciente da súa problemática e da necesidade de crear solo onde desenvolver novas actividades económicas, decide por motivos de conveniencia e oportunidade, promove-lo presente proxecto. O Plan de sectorización foi sometido ao proceso de Avaliación Ambiental Estratéxica previsto na Lei 9/2006 sobre a avaliación dos efectos de determinados plans e programas no medio ambiente. Seguiuse o procedemento establecido no artigo 7 da Lei 6/2007 de medidas urxentes en materia de ordenación do territorio e do litoral de Galicia. O Documento aprobado inicialmente foi sometido a exposición pública xunto co Informe de Sostibilidade Ambiental. O resultado das consultas coas administracións e da participación do público exponse no Informe Final. E preciso salientar que a entidade Augas de Galicia non emitiu informe no prazo correspondente. O Concello de Aranga recibiuno logo de ter recibida a Memoria Ambiental por parte da Consellería de Medio Ambiente. En calquera caso, tanto as observacións feitas na Memoria Ambiental como as que finalmente fixo Augas de Galicia no seu Informe de 17 de outubro 2008, foron incorporadas ao documento de Plan de sectorización que agora de presenta para a Aprobación Definitiva. O sector atópase no lugar de Montesalgueiro, a uns 500 metros do núcleo urbano do mesmo nome, dentro do termo municipal de Aranga. Presenta un límite preciso polo seu bordo suroeste, polo cal linda coa autovía A-6 ou Autovía do Noroeste. O sector é atravesado pola estrada autonómica AC-151 que une Montesalgueiro con Ponte da Pedra (Monfero), dividíndoo en dúas zonas que presentan unha forma triangular. O ámbito ten unha extensión superficial de 32,3 Has. Dende o punto de vista litolóxico, o sector sitúase dentro dunha franxa de Granitoides hercínicos que recorre Galicia dentro do chamado Macizo de Espenuca (Coirós), o cal esténdese cara ao sudeste polos Montes do Gato en dirección a Curtis. Conforme á información do Plano Xeolóxico Nacional, o substrato é de granito de dúas micas con dúas zonas claramente diferenciadas dentro do sector: a parte occidental correspóndese co granito debilmente deformado e a parte oriental co granito moi deformado. Desta información despréndese que a zona presenta dúas calidades a ter en conta, por unha parte a boa capacidade de carga do chan e bo comportamento xeotécnico e por outra a calidade impermeable da rocha e a influencia nos procesos hídricos dos cales falarase máis adiante. Dende o punto de vista topográfico é importante salientar que o sector atópase nun espazo dorsal moi aplanado ou de penechaira, caracterizado pola ausencia de desniveis e de motivos morfolóxicos destacabeis. A altitude oscila entre os 500 e os 520 metros cunha pendente media do 6%. Non é casualidade que a estrada autonómica AC-151 descorra pola traza dorsal buscando o mellor desenvolvemento, deixando o sector dividido en dous zonas que coinciden con vertentes. O ámbito situado ao norte da estrada presenta unha lixeira caída cara ao norte mentres que o ámbito situado ao sur presenta a súa ladeira ao leste. O encadre climático é de tipo atlántico húmido, con temperatura media anual comprendida entre os 12 e 14ºC e unhas precipitacións que rolda os 1.000 mm/ano. As estacións de datos máis próximos á área de estudo son Mebegondo e Betanzos polo que estes datos deben tomarse relativamente xa que Montesalgueiro presenta unhas condicións de microclima algo máis adversas ao de estas Estacións. Así, é posible considerar unha certa tendencia cara á continentalidade motivado polo afastamento da costa e pola altitude (500 m.). O risco de xeada pode superar os seis meses, o que limita o aproveitamento agrícola. O sector sitúase na conca principal do Río Mandeo. Á súa vez, tal e como se ten avanzado nos apartados anteriores, o sector queda dividido por dúas vertentes, unha pertencente á subconca do Río Chancelas e a outra á subconca do Rego da Fraga. A hidroloxía do sector está fortemente condicionada por factores topográficos e xeomorfolóxicos causantes dunha rede hidrográfica pouco desenvolvida. Pódese falar do nacemento da auga en brotes ou mananciais que augas abaixo van adquirindo maior entidade e que, xa fóra do ámbito, convértense en pequenos cursos de auga. A condición topográfica en penechaira e a existencia dun substrato de rocha granítica pouco permeable explican a irregularidade ou estacionalidade no que se refire a presenza de auga en superficie e a intensidade de dito brotes. No traballo de campo recoñecéronse as fontes de auga no interior do sector ao obxecto de seren tidas en conta na ordenación. A característica máis salientable en relación aos usos do solo no ámbito de actuación é o alto grao de transformación acadado co paso do tempo. Esta alteración ten orixe nas actividades ancestrais da poboación rural que, para o coidado e alimento do gando, tiña pasteiros e toxeiras no monte. Nas derradeiras décadas do século XX proliferaron as plantacións de eucalipto, as cales por certo, non acadaron grandes cotas de produtividade na zona de Montesalgueiro por mor da altitude e a tendencia continental do clima local. A isto podemos engadi-la existencia de varias implantacións de tipo industrial e residencial, o que levou implícita a alteración do solo. Por outra parte, cabe dicir que a condición de penechaira, o substrato granítico, as escasas calidades edáficas do solo e a escaseza de auga, son a razón dunha vexetación pouco desenvolvida. Obsérvase na fotografía aérea maior densidade do arborado nas cotas inferiores onde o solo pode acadar maior profundidade. A continuación exponse a relación porcentual dos usos do solo conforme ao expresado no plano de información: Matogueira. Monte baixo: 17,5% Bosque caducifolio: 3,5% Árbores ou plantacións de crecemento rápido: 34% Terra de Labor (Pasteiros): 23,5% Terreos edificados e usos industriais: 21,5% A estrutura da propiedade presenta moitas alteracións respecto ao sistema parcelario que ten a súa orixe na propiedade comunal e a cal foi obxecto de reparto entre os veciños da parroquia de Muniferral. As sucesivas parcelacións hereditarias de terreos ou chousas recoñécense agora pola forma estreita e alongada de parcelas contiguas. Noutros casos as segregacións e agregacións responden a motivos dun cambio de uso do solo, como é o caso das edificacións. A construción da autovía provocou a aparición de restos de parcelas expropiadas, algunhas delas de pouca extensión, que se sitúan no linde do dominio público da estrada. No interior do sector atópanse varias edificacións de diferente uso e tipo, todas elas de orixe contemporánea. No ámbito situado ao norte da estrada AC-151 existen tres vivendas unifamiliares habitadas dando fronte a esta estrada. Preto destas vivendas sitúase o enclave industrial de “PUERTAS VALES”. Trátase dunha industria activa de carpintaría formada por un conxunto de naves e superficie libre destinada a aparcamento e manobra de carga e descarga. No ámbito situado ao sur da estrada AC-151 existen dúas construcións de tres plantas en estrutura de formigón e coa obra parada. A súa tipoloxía parece responder a un edificio residencial en propiedade horizontal ou ben para uso hoteleiro, se ben, non é posible precisar máis debido á falta de acabado da construción. Entre estas dúas construcións existe unha parcela edificada con vivenda unifamiliar, a cal semella non estar habitada. Dando fronte á vía de servizo da autovía atópase o enclave industrial da queixería “ARQUEGA”. A parcela conta con zona de acceso e aparcamento. Nun extremo sitúase o depósito de combustible da instalación e noutro unha estación depuradora de augas residuais que depura as augas do proceso industrial antes do seu vertido. O ámbito de desenvolvemento sitúase nun contexto dominado pola existencia de vías de comunicación de grande importancia estratéxica: - Autovía A-6 ou autovía do noroeste. De titularidade estatal. - Estrada Nacional N-VI. De titularidade estatal. - Estrada autonómica AC-230, Montesalgueiro-Curtis. Pertence á rede secundaria. - Estrada autonómica AC-151, Montesalgueiro-Ponta da Pedra (Monfero). Pertence á rede secundaria. Como xa se ten comentado en apartados anteriores, o sector sitúase en posición lindante coa autovía, no nó de enlace coa estrada autonómica AC-151. Precisamente será esta estrada autonómica o principal soporte de accesibilidade ao polígono industrial. A derradeira información dispoñible resulta una IMD duns 4.500 vehículos na zona próxima a Montesalgueiro, reducíndose a 1.200, 800 e 400 en dirección norte. Estes datos interprétanse como que o tráfico principal está comprendido entre o cruce coa estrada nacional N-VI e o enlace da autovía A-6. No interior do sector existe algunha vía municipal local de escasa importancia. Entre elas destaca, no extremo norte, unha pista asfaltada que leva ao núcleo de Cerdelo dende a estrada AC-151. En Montesalgueiro existe unha infraestrutura de abastecemento de auga de recente construción para dar servizo á poboación deste núcleo urbano e á doutros asentamentos dispersos das parroquias de Fervenzas e Muniferral. A infraestrutura componse dunha captación de auga no Río Mandeo (zona da Castellana) que, mediante un bombeo e unha tubaxe de alimentación, dota a un depósito de 1.300 m³ situado en Montesalgueiro. Previo ao seu depósito a auga é obxecto dun tratamento físico-químico e de desinfección nunha ETAP. A rede de distribución que parte do depósito ás poboacións está pendente de execución a cargo dos orzamentos da Deputación Provincial. É por isto que, aos efectos do subministro de auga ao sector, terase en conta que a acometida á rede pública deberase facer no depósito mediante a necesaria tubaxe de distribución do sector. Os datos de proxecto da infraestrutura municipal, segundo a información facilitada polo Concello, son os seguintes: - Poboación abastecida horizonte 2023: 619 habitantes. - Dotación: 210 l/hab./día - Caudal medio extracción Río Mandeo: 123 m³/día - Caudal punta diario: 156 m³/día - Volume do depósito: 1.300 m³ - Bombeo e ETAP: caudal de 43,51 m³/h (10 horas de funcionamento ao día). Existe rede de recollida de augas pluviais no núcleo de Montesalgueiro, seguindo o trazado da estrada nacional. A rede de fecais verte directamente nun caldeirón sen depuración. Tódolos asentamentos do sector están cubertos por unha rede aérea de telefonía. Fronte ao enclave de “PORTAS VALES” existe unha arqueta da empresa “Telefónica”. En Montesalgueiro existe ademais unha antena de telefonía móbil. A rede existente de media tensión (15 Kv) ofrece cobertura ás zonas poboadas do sector. No lugar de Montesalgueiro concéntranse catro transformadores que dan subministro ás industrias existentes. O servizo de recollida de residuos sólidos urbanos en Aranga está xestionado por varias empresas concesionarias. Os residuos orgánicos e envases provenientes fundamentalmente dos fogares, son xestionados pola empresa VÁZQUEZ GARZÓN S. L., a cal os traslada á planta de SOGAMA en Cerceda ou, nalgún caso, á planta de transferencia situada en Narón, que a súa vez está adscrita ao Plan de SOGAMA. Existe recollida selectiva por diversos operadores: UTRAMIC en recollida de papel e cartón. ECOVIDRIO en recollida de envases de vidro. DANIGAL en recollida de plásticos agrícolas. O Concello de Aranga non ten servizo de transporte público municipal, no entanto, diversas localidades do concello son punto de parada dos servizos regulares de liñas de autobús, entre elas o lugar de Montesalgueiro, cuxa posición estratéxica se beneficia de varias rutas. A empresa operadora con liñas que atravesan o concello é ARRIVA NOROESTE, S. L. Consultados os itinerarios e horarios na súa páxina web, despréndese a posibilidade de ter comunicación entre Montesalgueiro e outras zonas das Provincias de Lugo e A Coruña. - Liña Coruña – Lugo – Ribadeo (2 sentidos e 7 viaxes/día). Coruña–Seixal–Guísamo–Betanzos–Montesalgueiro–Guitiriz–Baamonde–Rábade–Lugo–Meira–A Pontenova–Vegadeo-Ribadeo. - Liña Coruña – Sobrado (2 sentidos e 3 viaxes/día). Coruña–Seixal–Guísamo–Betanzos–Montesalgueiro–Cambás. - Liña Santiago – Irixoa – Ferrol (2 sentidos e 1 viaxe/día). Santiago–Aeroporto–Curtis–Torrelavandeira–Montesalgueiro–Muniferral–Irixoa–Xestal–Monfero–Ponte da Pedra–Taboada–Pontedeume. - Liña Coruña – Ponte Aranga (2 sentidos e 2 viaxes/día) Coruña – Seixal – Coruña–Seixal–Guísamo–Betanzos–Betanzos–Feas–Montesalgueiro–Ponte Aranga. A análise poboacional no sector resulta complexa, xa que se dan situacións inherentes ao propio modelo de asentamento que invitan a reflexionar sobre a heteroxeneidade do continxente humano que aquí habita. Por unha parte resulta fácil de identifica-lo grupo de poboación rural que, espallado en tres parroquias (Fervenzas, Munifeiral e Vilarraso), se localiza en pequenas entidades dispersas que van dende o lugar acasarado á aldea densa. Os datos do censo do ano 2003 presentan as seguintes cifras de poboación: Consiste nun grupo de poboación vinculada ao medio rural (sector primario), caracterizado por presentar unha idade avanzada e unha tendencia regresiva. A poboación de Montesalgueiro, segundo datos censais referidos ao mesmo ano, é de 65 habitantes. O problema radica en que non se ten constancia exacta do espazo físico que abrangue dito reconto, pois o núcleo de Montesalgueiro, aínda que recoñecido no cruce da estrada N-VI coa AC-230, estírase de xeito interminable pola estrada nacional cara A Coruña. Segundo á identificación tipolóxica e de actividades reflectida na planimetría de información, trátase dun núcleo urbano de difícil asimilación, xa que non parece existir unha vocación clara nas súas funcións o actividades. Por outra parte, a influencia da estrada nacional, como portadora dun continxente humano de tránsito, pon en evidencia ese carácter xenuíno e unha subcultura propia dos asentamentos de estrada. Coa recente construción da autovía e a conseguinte diminución de viaxeiros, o motivo de existencia deste núcleo foise apagando, pasando o momento de “esplendor” a mellor gloria. Conforme ao inventario de Xacementos Arqueolóxicos da Dirección Xeral do Patrimonio Histórico e Documental, no sector advírtense tres elementos catalogados: Os elementos GA 15003044 e REF 15003006 atópanse nos terreos obxecto de desenvolvemento urbanístico. Durante a fase de tramitación do Documento de modificación puntal das NN. SS. fíxose unha prospección arqueolóxica na área afectada pola reclasificación do solo. No traballo de prospección conclúese sobre a posibilidade de existencia de dous elementos arqueolóxicos, GA 15003044 e REF 15003006, se ben non é posible confirma-las hipóteses por mor da necesidade de facer limpeza da vexetación e noutro caso unha sondaxe que despexe as dúbidas. Así, en relación ao túmulo de Pedra Chantada, GA 15003044, o traballo establece a necesidade de realizar un control arqueolóxico no entorno da nave ARQUEGA no momento de face-la limpeza de vexetación e logo na fase de movemento de terras das obras de urbanización. En relación á Mámoa da Carpaceira, REF 15003006 (REF 001) o estudo establece a necesidade de realizar unha sondaxe que confirme a existencia ou non do elemento. Seguindo as indicacións da Dirección Xeral de Patrimonio Cultural no seu informe ao documento de aprobación inicial deste Plan de sectorización, realizáronse os traballos correspondentes á sondaxe arqueolóxica do elemento REF 15003006. As conclusións resultado da sondaxe exprésanse na Memoria Técnica (xúntase como Anexo a esta Memoria) e confirman a non existencia de restos arqueolóxicos. A característica esencial da paisaxe do entorno do sector é a falta de homoxeneidade. Isto prodúcese pola variación nas condicións xeomórfolóxicas, o que orixina que nun espazo territorial relativamente pequeno, factores como o relevo, os usos do solo e a vexetación produzan distintas paisaxes. Atendendo a factores do medio físico recoñécese unha variación no relevo que vai dende a zona central do sector, cunha forma en dorsal, ata a periferia, onde ábrense as pequenas concas o vales. Outras variables como a hidroloxía o edafoloxía, cambiantes no sector, inflúen no conxunto. En definitiva, factores xeomorfolóxicos que condicionan outros elementos do fenosistema como o da bioloxía e, por conseguinte, o da acción humana. Así, elementos definidores da paisaxe como a vexetación cambian sutilmente no sector conforme á altitude, a pendente do terreo ou a presenza de auga. Os factores antrópicos son tamén complexos de analizar pois dependendo do enfoque extráense conclusión distintas. Así, a acción antrópica de orixe tradicional móstranos un conxunto de asentamento nas cotas inferiores da área de estudo. Sobre estes asentamentos se asocia un espazo agrícola ou transformado destinado á produción de cultivos. Máis alá deste espazo é posible recoñece-la acción humana en plantacións de eucaliptos ou en explotacións gandeiras, hoxe abandonadas, o que pon en evidencia elementos do criptosistema que son conxunturais. Outros elementos froito da acción humana e de orixe allea ao propio lugar constitúeno as grandes infraestruturas viarias así como os usos vinculados a estas, as cales teñen unha grande presenza na área. A canteira a ceo aberto situada preto do sector constitúe outro elemento artificial que altera o conxunto, se ben pouco perceptiblel visualmente ao non existir conca, no lugar onde está. Algunhas industrias, pola súa magnitude, deben condiciona-la valoración final da paisaxe. Concluíndo, a paisaxe do sector defínese mediante os seguintes conceptos: - A configuración orográfica en dorsal é a antítese á morfoloxía en conca. É por iso que no sector a penas prodúcense áreas de intervisibilidade. Non existen concas visuais. - A paisaxe percíbese en pequenos ámbitos espaciais (dende as estradas, ocos de vexetación, etc.) e dende puntos de visión próximos. - Prodúcense “múltiples paisaxes” en estreita relación cos usos e actividades, os cales como xa se estudou, móstranse entremesturados e en aparente desorde. Considérase paisaxe con maior valoración o que resposta ao uso do monte baixo ou matogueira, o cal localízase no cuadrante sudoeste da área de estudo, de características máis homoxéneas e en estado natural. Con peor valoración considéranse as paisaxes “alteradas” (infraestruturas, industrias, etc.) as cales concéntranse no entorno de Montesalgueiro. Vista do Sector 1 Vista do Sector 2 As determinacións urbanísticas que afectan ao proceso de desenvolvemento do sector proposto proveñen do Documento de Modificación Puntual das Normas Subsidiarias de Planeamento de Aranga así como da Orde de 18 de maio de 2007 pola que se aproba definitivamente a Modificación Puntual número 3 das Normas Subsidiarias de Planeamento Municipal do Concello de Aranga (A Coruña), relativa á modificación de clasificación de solo rústico como solo urbanizable (D. O. G. nº 105, de 1 de xuño de 2007), da Consellería de Política Territorial, Obras Públicas e Transportes. As determinacións contidas no Documento de modificación de NN. SS. exprésanse nos apartados 3, “Texto Normativo” e 4 “Estratexia de Actuacións” da memoria de dito proxecto, as cales se transcriben a continuación: Constitúe esta categoría de Solo Urbanizable as áreas do territorio que a presente Modificación Puntual das NN. SS. considera apropiadas para o seu desenvolvemento urbanístico en consonancia co convenio establecido coa iniciativa privada. O ámbito é o sinalado nos Planos de Ordenación a escala 1/5.000 e identificados como Solo Urbanizable Non Delimitado de Uso Industrial. Ao Solo Urbanizable Non Delimitado, aplicaráselle o réxime previsto no artigo 21.4 da Lei 9/2002. O solo desenvolverase mediante a formulación dun plan de sectorización en virtude da división territorial establecida pola estrada AC-151, a cal se constitúe como elemento estruturante e de acceso común a dous Sectores independentes. Sen prexuízo das determinacións particulares que máis adiante se establecen, o Plan de Sectorización conterá, con caracter xeral, as determinacións establecidas no artigo 66 da Lai 9/2002, así como as que se deriven da aplicación do regulamentariamente establecido pola lexislación urbanística. O Plan de Sectorización poderá desenvolverse, se fora preciso, mediante Estudos de Detalle, conforme se establece na Lei 9/2002. As condicións e determinacións particulares que debe cumpri-lo Plan de Sectorización son os expresados a continuación: 1) Definición precisa dos elementos estruturantes que farán posíbel a transformación e desenvolvemento do solo tomando como referencia as determinacións da modificación puntual: - Estrada AC-151 como soporte de acceso mediante a correspondente intersección viaria que resolve a conexión simultánea dos dous Sectores. A conexión viaria realizarase mediante intersección en dobre “T” desprazada, conforme a norma 3.1. I C de estradas, establecendo a separación que permita a introdución de dous carrís centrais para o xiro a esquerda a cada sector en cada marxe, e dotada de cuñas de aceleración e deceleración. Así mesmo, a intersección respectará a distancia de 250 metros aos ramais de acceso a autovía A-6. Todo isto segundo a representación gráfica plasmada no plano S-1 “Determinacións gráficas vinculantes”. A estes efectos, o Plan de Sectorización precisará detalladamente o solo necesario para a realización da conexión. A aprobación do Plan implicará a declaración de utilidade pública e a necesidade da ocupación, para efectos de expropiación forzosa, dos terreos necesarios para a conexión (art.66.4 da Lei 9/2002). O custo da actuación será atribuído aos integrantes da área de reparto, a cal integrará os dous sectores previstos. - Conexión coa rede pública de abastecemento de auga de Montesalgueiro, mediante a prolongación da rede de distribución dende o cruce da AC-151 coa estrada nacional. - Definición e localización en cada sector dun sistema de depuración de augas residuais segundo as características do tipo de implantación (usos pormenorizados) e segundo as indicacións da consellería competente en materia de augas e medio ambiente. - Definición do sistema de subministro de electricidade e, se fose o caso, establecemento dun aumento da capacidade trala consulta á empresa concesionaria.2) Delimitación precisa de cada sector, segundo á división establecida na presente modificación puntual, expresada na planimetría. Superficies aproximadas: Sector 1: 86.000 m² Sector 2: 233.196 m² 3) Uso global industrial. Representará ao menos o 60% do aproveitamento lucrativo. O Plan de Sectorización definirá con precisión os usos compatíbeis ou complementos ao uso industrial. A este respecto considéranse como máis axeitados os usos terciarios que poidan enriquecer e complementa-la actividade industrial en relación á posición xeográfica dos Sectores e de proximidade ao núcleo urbano de Montesalgueiro.4) O nivel de intensidade edificatoria estará limitado polos seguintes parámetros: Edificabilidade: 0,60 m²/m² Ocupación: A edificación non poderá ocupar unha superficie superior ás dous terceiras partes da superficie do sector.5) O Plan de Sectorización establecerá con carácter normativo os parámetros definidores das tipoloxías edificatorias segundo o réxime de usos previstos. Terase en conta a existencia de enclaves industriais preexistentes, así como o grupo de vivendas incluídas no Sector 1. O Plan de Sectorización determinará o futuro das vivendas, podendo quedar estas integradas na ordenación co uso actual. En relación a ámbalas dúas construcións con estrutura e cuberta cuxas obras atópanse paralizadas, situadas no sector 2, o Plan de Sectorización as incorporará na súa ordenación. A edificación de maior volume poderase destinar a algún uso dos permitidos acorde a súa tipoloxía (hotel, oficinas,.). A de menor dimensión poderá ser destinada a dotación social, dentro do sistema de equipamento local de cesión obrigatoria. Ámbalas dúas construcións deberán corrixi-lo volume da cuberta, suprimindo bufardas e recuperando o plano continuo de cuberta.6) O Plan de Sectorización sinalará os terreos para dotacións de caracter local segundo as reservas mínimas establecidas no artigo 47 da Lei 9/2002 en concordancia co Regulamento de Planeamento. O Plan de Sectorización fixará, no Sector 2, a parcela para sistema local de equipamento público de uso social para o edificio preexistente, segundo o exposto no apartado anterior.7) O Plan de Sectorización definirá o trazado e características da rede de comunicacións viarias dos Sectores, incluíndo a conexión coa estrada AC-151, definindo aliñacións e rasantes e a zona de protección da estrada segundo o establecido na presente modificación e o que estableza a Dirección xeral de Estradas nos seus informes.8) O Plan de Sectorización definirá as características e trazado das redes de abastecemento de auga, de sumidoiros, enerxía eléctrica, alumeado público, telecomunicacións ou calquera outros necesarios que teñan que preverse. Definirase a conexión coa rede xeral de abastecemento de auga de Montesalgueiro. Os servizos técnicos municipais e as empresas subministradoras deberán informar sobre a suficiencia das infraestruturas e dos servizos existentes e previstos antes de inicia-la tramitación do Plan de Sectorización.9) O Plan de Sectorización establecerá as determinacións precisas para a protección do Dominio Público Hidráulico. Respectarase a escorrentía natural dos regueiros a ceo aberto, os cales deberanse integrar no sistema local de espazos libres previstos en cada sector. Realizarase unha drenaxe e un saneado do manancial localizado no Sector 2, canalizándoo ata os límites do polígono, de forma que non sufra mingua nin na cantidade nin na calidade das súas augas. As augas pluviais recollidas no interior dos sectores evacuaranse sempre cara as concas naturais. Cada sector levará un sistema propio de depuración de augas residuais de calidade contrastada e aprobada polo organismo de conca antes da súa execución. As augas serán vertidas sobre as concas ou canles naturais, sempre dentro do sector correspondente. Os traballos de movementos de terras inherentes á actuación non deberán afectar aos canles próximos durante a súa execución, debéndose solicitar a Augas de Galicia a preceptiva autorización para a realización das obras e de todas cantas actuacións complementarias necesarias se realicen dentro das zonas de policía, servidume ou Dominio Público Hidráulico.10) O Plan de Sectorización establecerá unha ordenación respectuosa co medio, a paisaxe e os elementos valiosos da vexetación e o patrimonio cultural. O nacemento de pequenos cursos de auga nas áreas obxecto de transformación invita a considera-la súa integración no sistema de espazos libres públicos, segundo o disposto no artigo 32.2 letra d) da Lei 9/2002. Neste sentido, o Plan de Sectorización formularase sobre un levantamento topográfico a escala mínima 1/1.000 mediante a cal poda recoñecerse con maior precisión os elementos físicos e de vexetación existentes. Así mesmo, e como resultado das conclusións da prospección arqueolóxica, o Plan de Sectorización incluirá dentro das súas determinacións a necesidade de realizar un control arqueolóxico que deberase levar a cabo unha vez rozada a vexetación de matogueira e durante a fase de remoción de terras, segundo as indicacións que figuran na Memoria Técnica da prospección.11) O Plan de Sectorización establecerá un plan de etapas para o desenvolvemento das determinacións derivadas da presente Modificación Puntual, establecendo os prazos para o cumprimento dos deberes de cesión e urbanización, en concordancia coa estratexia de Actuación.12) A presente Modificación Puntual determina a delimitación de dous Sectores mediante a futura formulación dun Plan de Sectorización. O Sector 1 desenvolverase mediante un único polígono de xestión. O Sector 2 poderase desenvolver en máis de un polígono, segundo a delimitación que, no seu caso, se estableza no Plan de Sectorización. O Plan de Sectorización delimitará unha soa área de reparto de cargas e beneficios que integrará os dous sectores e establecerá o aproveitamento tipo segundo as regras establecidas nos artigos 112 e 114 da Lei 9/2002. Tódolos gastos de conexión e execución de sistemas xerais previstos atribuiranse á área de reparto que, a tal efecto, se delimite.13) O Plan de Sectorización establecerá unha avaliación económica da implantación dos servizos e da execución das obras de urbanización, incluíndo a conexión aos sistemas xerais previstos e, se é o caso, as obras de ampliación ou reforzo deles, en consonancia co estudo económico da presente Modificación Puntual para a implantación dos sistemas xerais. A actuación urbanística preténdese desenvolver simultaneamente no tempo. Isto implica a formulación e tramitación dun Plan de Sectorización que delimite dous sectores incluídos unha mesma área de reparto. A actuación precisa de dous elementos de sistema xeral compartidos por ámbolos dous sectores: - Enlace ou intersección viaria de acceso dende a estrada AC-151 - Conexión co abastecemento de auga de Montesalgueiro. As obras de urbanización destes sistemas realizaranse previa ou simultaneamente ás obras de urbanización dos Sectores. Os custos de urbanización dos elementos de conexión exterior serán asumidos polos propietarios integrantes da área de reparto, formando parte do concepto de gastos de urbanización. O prazo para a distribución de beneficios e cargas e a urbanización dos Sectores será de catro (4) anos, de acordo co seguinte calendario: - No prazo máximo de seis (6) meses a partires da data de entrada en vigor da Modificación Puntual presentarase ante o Concello o Plan de Sectorización para a súa tramitación. - No prazo máximo de seis (6) meses dende a aprobación definitiva do Plan de Sectorización, presentación dos Proxectos de Urbanización e do Proxecto de Compensación. - As obras de urbanización dos Sectores así como dos sistemas xerais de conexión, efectuaranse no prazo máximo de catro (4) anos dende a aprobación definitiva da Modificación Puntual. - O Plan de Sectorización fixará os prazos de edificación tomando como referencia a data de recepción das obras de urbanización por parte do Concello. Con carácter complementario deben terse en consideración as determinacións contidas nos apartados “II. Consideracións e fundamentación” e “III. Resolución” da Orde de aprobación definitiva dado que estas veñen a establecer unha serie de correccións e puntualizacións ao texto do proxecto de modificación aprobado provisionalmente polo Concello de Aranga. II.1. Con data do 18-5-2007, a Dirección Xeral de Urbanismo elevou un informe-proposta de resolución, no cal se expresa o seguinte: 1. Razóns de interese xeral en que se fundamenta a modificación (artigo 94.1º da Lei 9/2002): A xustificación da relocalización do solo industrial (suprimindo o previsto nas NSP vixentes e propoñendo a nova localización de Montesalgueiro) ten a súa razón na aparición da autovía A-6, cun enlace coa N VI en Montesalgueiro, xustamente na zona en que se pretende a modificación, o que facilita as conexións dos novos desenvolvementos industriais e motivou o rexeitamento do solo industrial previsto no planeamento vixente. Considérase que a xustificación desta modificación encaixa dentro das razóns de interese xeral encamiñadas á mellora da ordenación urbanística vixente recollidas no artigo 94.1º da Lei 9/2002.2. O documento presentado corrixiu parte das deficiencias sinaladas no informe da Dirección Xeral de Urbanismo do 13-9-2005; non obstante fanse as seguintes observacións: 2.1. O solo previsto nas NSP vixentes como solo apto para urbanizar industrial, que no proxecto se propón clasificar como solo non urbanizable común (solo rústico de protección ordinaria), deberase clasificar como solo rústico de protección das augas en congruencia co solo rústico inmediato, e de acordo co establecido no artigo 32.2º d) da Lei 9/2002, dado que no proxecto non se xustifica suficientemente a redución da dimensión mínima de 100 metros a que se refire o citado artigo.2.2. Para os efectos do establecido no artigo 58 da Lei 9/2002, no que atinxe ás condicións para a conexión dos novos desenvolvementos co sistema xeral de saneamento, e dado que non se considera suficiente a previsión que recolle o proxecto de modificación, consistente en que cada sector que se desenvolva execute unha estación depuradora independente, debe establecerse que os plans de sectorización que desenvolvan o solo urbanizable non delimitado que clasifica a modificación, deberán garantir a adecuada conexión cos sistemas xerais existentes, e, no caso de ser necesario prever as ampliacións ou reforzos precisos, de conformidade cos artigos 64 h) e 66.3º d) da Lei 9/2002.2.3. Por tratarse de determinacións que non lle corresponde establecer ao Plan xeral en solo urbanizable non delimitado (artigo 58 da Lei 9/2002), non se deben establecer na modificación os seguintes contidos: - As referencias gráficas e escritas á delimitación de sectores, por tratarse dunha función que lles corresponde aos plans de sectorización. Ademais, neste aspecto detectáronse discrepancias entre os planos de ordenación (delimítanse dous sectores), e no punto 3.1.3 «Condicións e determinacións particulares que debe cumprir o plan de sectorización» (páx.10 e seguintes), onde se sinala a previsión de dous sectores pero un só plan de sectorización. - As referencias á delimitación de áreas de repartición (punto 3.3.1 do texto normativo e da estratexia de actuación do proxecto), por ser igualmente unha función propia dos plans de sectorización. - A concreción dos polígonos para a execución do plan, e o destino das edificacións existentes no ámbito da modificación. Visto canto antecede, RESOLVO: Primeiro - De acordo co punto 5. a) do artigo 85 da Lei 9/2002, do 30 de decembro, de ordenación urbanística e protección do medio rural de Galicia, outorgarlle a aprobación definitiva á modificación puntual nº 3 das normas subsidiarias de planeamento do Concello de Aranga, relativa á modificación da clasificación de solo rústico como solo urbanizable, coa seguintes especificacións: - Na zona que estaba clasificada como solo apto para urbanizar nas vixentes NSP e que se clasifica como solo rústico na modificación, os terreos situados na zona de policía definida pola lexislación de augas quedan incluídos na categoría de solo rústico de protección das augas. - Os plans de sectorización que desenvolvan o solo urbanizable non delimitado que clasifica a modificación deberán garantir a adecuada conexión cos sistemas xerais existentes e, no caso de ser necesario, deberán prever as ampliacións ou reforzos precisos, de conformidade cos artigos 64 h) e 66.3º d) da Lei 9/2002. - Quedan suprimidas da modificación as referencias, escritas e gráficas, á delimitación de sectores, delimitación de áreas de repartición e de polígonos, e destino das edificacións actualmente existentes no ámbito clasificado como solo urbanizable. Por motivo da colindancia do sector con terreos pertencentes á rede estatal e autonómica de estradas e dado que os accesos ao mesmo se realizarán dende a estrada AC-151, é necesario considera-la lexislación sectorial nesta materia: - Lei 4/1994 de Estradas de Galicia. - Ley 25/1988, de 29 de julio, de Carreteras. Terase en conta a norma 3.1. da Instrución de Estradas aos efectos de deseñar unha intersección de acceso ao Sector, conforme ás determinacións gráficas vinculantes do Documento de modificación puntual das NN. SS. A existencia de brotes ou mananciais de auga nos terreos do sector fai necesario considera-la lexislación sobre augas ao obxecto de protexe-lo dominio público hidráulico. - Ley 29/1985, de 2 de agosto, de Aguas - Reglamento del dominio público hidráulico. Sobre este asunto a Entidade Augas de Galicia estableceu un conxunto de medidas en resposta ao proceso de información do Documento de modificación das NN. SS. encamiñadas á protección de ditos mananciais: “Estas afecciones al Dominio Público Hidráulico deberán tenerse en cuenta a la hora de redactar los correspondientes planes, respetando la escorrentía natural de los arroyos a cielo abierto y realizando un drenaje y saneado del manantial encauzándolo hasta los límites del polígono, de forma que no sufran merma ni en la cantidad ni en la calidad de sus aguas. Se tendrá en cuenta, también, que las aguas pluviales recogidas en el interior del polígono se concentren hacia las cuencas naturales, no aceptándose evacuaciones fuera de estos puntos. Dada la pequeña entidad de los cauces receptivos, la estación depuradora de aguas residuales que se proponga deberá ser de calidad contrastada y aprobada por el organismo de cuenca antes de su ejecución.” Conforme á lexislación urbanística, os Plans de sectorización deben conter entre as súas determinacións a delimitación do sector que vai ser obxecto de desenvolvemento e transformación. Como queira que o planeamento xeral (neste caso proveniente da modificación puntual) estableceu unha área de solo urbanizable non delimitado cuxas dimensións e características o converteron nun ámbito estanco, pouco queda por facer dende este documento, agás os oportunos reaxustes propios do cambio de escala e base cartográfica, para propo-la delimitación do sector. A proposta do sector é, polo tanto, coincidente co ámbito de solo urbanizable non delimitado proposto na modificación puntual de NN. SS. Seguindo as determinacións impostas dende a modificación puntual, elaborouse un levantamento topográfico detallado o cal permitiu traballar a escala 1/1.000 coa precisión necesaria. A proposta de área de reparto ten en conta o disposto no artigo 112 da lei 9/2002 así como as consideracións dos artigos 114 da Lei 9/2002 e 47 do Regulamento de Xestión Urbanística aos efectos de realiza-las deducións de terreos de dominio público para o cálculo do aproveitamento tipo. Polo tanto, os terreos que integran a área de reparto abarcan os terreos do sector máis os terreos rústicos comprendidos entre o sector e a autovía A-6, cuxo destino é a conexión coa infraestrutura ou reserva viaria. Dedúcense da área de reparto os viais existentes de dominio público que se atopan no sector ao non ser partícipes do proceso de cargas e beneficios dado que a súa superficie será substituída polo sistema viario proposto na ordenación (artigo 47 do Regulamento de Xestión Urbanística). O aproveitamento máximo do sector ven fixado nas determinacións provenientes da modificación puntual de NN. SS. por un coeficiente máximo de edificabilidade de 0,60 m²/m². O índice de edificabilidade aplícase sobre a superficie neta do sector conforme ao artigo 46.6. b) da Lei 9/2002.0,60 m²/m² x 319.311 m² = 191.586 m² edificables. O Plan de sectorización propón, en virtude dos usos pormenorizados previstos, o seguinte reparto de aproveitamento: Conforme ao artigo 114 da Lei 9/2002 é preciso referi-lo aproveitamento tipo ao uso e tipoloxía característicos, utilizando para isto coeficientes de ponderación para a homoxeneización de usos. Recórrese ao Real Decreto 1020, de 25 de xuño de 1993, que contén o cadro de coeficientes do valor da construción, do cal se desprenden os seguintes coeficientes O aproveitamento lucrativo homoxeneizado referido ao uso industrial (característico maioritario) resulta de multiplica-lo aproveitamento de cada uso polo seu coeficiente: O aproveitamento tipo resulta de dividi-lo aproveitamento lucrativo homoxeneizado entre a superficie da área de reparto, á que se reduciron os viais de dominio público e á que se adscribiu o solo rústico de reserva de infraestrutura viaria: A proposta de ordenación xorde como resposta a un conxunto de condicionantes físicos e territoriais así como para dar solución a necesidades concretas de implantación de certas actividades industriais. - O feito de que o sector sexa atravesado pola estrada AC-151, dende a cal se planean os accesos mediante dobre intersección en “T”, condiciona o planeamento do viario interior do sector. O sector queda dividido fisicamente en dous ámbitos diferenciados e sen relación. Isto invita, por exemplo, a que as dotacións se repartan nos dous ámbitos. - A forma triangular de cada ámbito e, en especial, o eixo ortogonal que forman a estrada AC-151 coa autovía, constitúe un argumento de racionalidade que axuda a conforma-la ordenación. - A existencia de enclaves industriais e edificacións residenciais e de outro tipo que se pretenden incorporar á ordenación condicionan os aspectos máis significativos da zonificación proposta. - A existencia de mananciais e concas de recollida de auga, nas que se detecta un tipo de vexetación de folla caduca, teranse en conta na proposta das zonas verdes do sector. Desta forma respéctanse e intégranse na ordenación os escasos elementos valiosos do lugar. Todo o solo rústico adscrito á área de reparto ao obxecto de conforma-los accesos ao sector, vías de servizo e futuras ampliacións de ditas infraestruturas serán de cesión pública ao Concello. Pasarán a integra-lo sistema xeral viario municipal. Conforme á medición realizada, esta reserva ten unha superficie de 28.423 m². As reservas de solo para sistemas locais establécense en cumprimento do artigo 47 da Lei 9/2002 de ordenación urbanística e protección do medio rural de Galicia e do artigo 11 do Regulamento de Planeamento. Para o cálculo das reservas mínimas, considérase: A reserva mínima será do 10% da superficie total ordenada, o que equivale a unha superficie de 32.312 m². O Plan de sectorización establece tres ámbitos destinados a zonas verdes ou espazos axardinados: Os ámbitos reservados cumpren as condicións xeométricas e dimensionais regulamentarias. Sitúanse en lugares accesibles e convenientemente integrados coas restantes zonas do polígono. Ademais, intégranse os pequenos mananciais existentes ao obxecto de procura-lo seu mantemento e o da vexetación que crece na liña de escorrentía ou evacuación das augas, constituíndose como elementos naturais que poden contribuír a crear un espazo libre interesante dende o punto de vista do uso e lecer así como da imaxe e integración do polígono. - Sistema de equipamentos públicos e servizos de interese público e social: O artigo 47.2, letra b) da Lei 9/2002 establece, para ámbitos de uso terciario ou industrial unha reserva mínima de solo equivalente ao 2% da superficie do ámbito destinada a sistema de equipamentos públicos (sanitarios, asistenciais, educativos, culturais, deportivos e outros necesarios). Isto supón unha superficie de reserva mínima de 6.463 m² de solo de cesión pública. O artigo 11 do Regulamento de Planeamento establece unha reserva mínima de solo do 4% da superficie total ordenada destinada a servizos de interese público e social. Esta reserva descomponse nos seguintes usos: O Plan de sectorización, conforme aos criterios de ordenación adoptados e aos condicionantes existentes e, cumprindo simultaneamente ámbolos dous preceptos, establece as seguintes reservas de solo:  Sistema local de equipamento de titularidade pública de uso deportivo, dunha superficie de 6.701 m² de solo. Sitúase no cuarteirón M1, en contacto coa zona verde e próximo ao conxunto das tres vivendas existentes.  Sistema local de equipamento de titularidade pública de uso social, dunha superficie de 3.254 m² de solo. Sitúase no cuarteirón M4, nunha parcela na que se enclava unha das construcións en estrutura de formigón coa intención de proceder ao remate das obras con destino a edificio social municipal. Conforme ao Convenio Urbanístico vinculado á Modificación Puntual nº 3 das NN. SS., o propietario dos terreos comprométese a ceder ao Concello a construción.  Reserva de solo de titularidade privada e uso público para a implantación dun ou varios edificios de uso comercial, dunha superficie de 3.231 m². Localízase no interior da zona destinada polo Plan a usos terciarios, coa condición expresa de ser destinado a reserva de uso exclusivamente comercial. O Plan de sectorización establece a reserva de solo para sistema local viario conforme ao deseño das rúas que forman a malla interna do sector. O sistema viario reflíctese nos planos de ordenación. Constitúe terreo de cesión ao Concello. Diferéncianse tres tipo de viarios: - Viario mixto, de uso rodado e peonil, que dan acceso aos soares. Son as rúas con denominación alfabética. - Viario exclusivamente peonil e ciclista. - Viarios de servizo perimetrais para acceso de vehículo de bombeiros (cumprimento do Código Técnico da Edificación) pero que, agás emerxencias, poden ser utilizados por peóns e ciclistas.  Prazas de aparcamento. A reserva bruta de prazas de aparcamento, conforme ao artigo 47.2, letra c), da Lei 9/2002 e ao artigo 11 do Regulamento de Planeamento para ámbitos de uso industrial, será de 1 praza por cada 100 “ edificables. Despréndese unha reserva mínima de 1.916 prazas. Alomenos ¼ de dita reserva serán prazas de titularidade pública. Como máximo poderán vincularse á rede viaria pública, ao aire libre, o 50% das mesmas (artigo 7 do regulamento de Planeamento). O presente Plan establece unha reserva de 1.938 prazas, das cales: 504 serán públicas e vinculadas á rede viaria. Reservarase un mínimo de 10 prazas (2%) adaptadas a minusválidos.1.434 prazas serán privadas a localizar en solo de uso lucrativo. O 2% das prazas privadas serán adaptadas a minusválidos. Esta esixencia será aplicable a cada parcela. Segundo os deberes que corresponden aos propietarios de solo urbanizable, cómpre face-la reserva de solo destinado a localiza-lo 10% do aproveitamento tipo da área de reparto. O documento de equidistribución reservará o solo de cesión ao concello no cal poda materializarse dito aproveitamento. Os accesos viarios ao sector xorden condicionados pola proximidade ao enlace de Montesalgueiro da autovía A-6, así como pola singularidade de ser atravesado pola estrada autonómica AC-151. Propóñense dúas liñas de actuación que pretenden establecer uns accesos con garantías de calidade e seguridade, que melloren, se é posible, o sistema actual e que cumpran a regulamentación de estradas. Constitúe outro feito singular a dualidade de competencias administrativas, pois, como xa se ten dito na información do medio, prodúcese un enlace entre unha autovía de titularidade estatal cunha estrada autonómica. - Proponse un acceso dobre dende a estrada AC-151 nas condicións xa establecidas pola Modificación Puntual nº 3 das NN. SS. e que no seu momento foi informado favorablemente pola Dirección Xeral de Obras Públicas da Consellería de Política Territorial, Obras Públicas e Transportes. Trátase dunha intersección en dobre “T” desprazada que conta con cuñas de aceleración e desaceleración así como con carrís de incorporación e espera para os xiros a esquerda. E unha solución que cumpre o especificado na Norma 3.1. da Instrución de Estradas. O seu principal condicionante é a necesidade de separación de 250 m ao ramal do enlace da autovía. - Por outra parte, proponse substituí-la actual intersección do enlace da autovía por unha glorieta ao obxecto de mellorar dito encontro e facilitar un segundo acceso ao polígono, eliminando o precario encontro que hoxe existe entre a vía de servizo paralela á autovía e a estrada AC-151. Dada a singularidade desta solución, incorpórase como Anexo a esta Memoria un estudo técnico xustificativo. - Conforme ás conclusión sobre mobilidade peonil contidas no Informe de Sostibilidade Ambiental, determínase a necesidade de construír unha pasarela peonil sobre a estrada AC-151 ao obxecto de facilita-lo cruzamento dos peóns dun lado a outro do sector e o acceso ás paradas de autobús. O deseño deste elemento estará incluído no proxecto de urbanización da dobre intersección de accesos ao sector. A rede viaria interna do sector xorde condicionada polos puntos de acceso dende a estrada autonómica. No ámbito situado ao norte proponse unha única vía que termina nunha glorieta dende a cal se accede ao aparcamento público e ás zonas de uso industrial. O trazado desta rúa respecta as parcelas residenciais de forma que se establece un novo acceso ás mesmas pola parte posterior anulando o acceso directo dende a estrada. O ámbito situado ao sur da estrada, de maior tamaño que o primeiro, presenta un esquema interno ortogonal apoiado nos eixos que definen os trazados da autovía e a estrada. A dimensión do viario axústase ás necesidades de circulación e tráfico do polígono. Proponse unha sección transversal tipo de 18 metros de ancho onde ten cabida unha calzada de 7,50 metros de dobre sentido, bandas de aparcamento e beirarrúas. Esta rede viaria, que poderíamos denominar de tipo mixto, complétase con outra que pretende resolve-las circulacións exclusivamente peonís e de seguridade. Trátase de viarios cuxa sección oscila entre os 5 e 10 metros e que mellora a comunicación a pé entre as distintas zonas do polígono. Este tipo de viario estableceuse tamén nos bordos do sector en contacto coas zonas de uso forestal ao obxecto de dar cumprimento ao Código Técnico da Edificación “Intervención dos bombeiros”. Unha das determinacións do planeamento de desenvolvemento constitúe a zonificación do solo en ámbitos diferenciados, definindo as condicións tipolóxicas e de implantación da edificación na parcela, asignando usos e establecendo un réxime de compatibilidade entre estes, así como atribuíndo a cadansúa zona unha intensidade de uso ou de aproveitamento. Ao igual que outros elementos que conforman a ordenación, a proposta de usos e os niveis de intensidade de aproveitamento xorde condicionada polas preexistencias así como por motivos de correcta implantación no medio. O uso principal maioritario é o industrial con cabida para grandes e pequenas empresas destinadas a fabricación, manufacturas ou ben a servizos de almacenaxe, distribución e loxística. Cabe recordar que o sector se localiza nun enclave estratéxico en relación ás vías de comunicación e áreas de actividade a nivel subrexional. Comentouse nos apartados de información sobre a existencia de dúas industrias que teñen actividade e que, polo tanto, poden e deben acomodarse na nova ordenación. Son implantacións xurdidas en solo rústico, de tipoloxía illada, que necesitan un sistema de ordenación similar ao existente, que lle outorgue posibilidades de crecemento e, moi importante, se integren de forma conveniente no novo viario proposto de forma que se substitúan os actuais accesos dende a estrada, no caso de PUERTAS VALES, e dende un camiño de servizo, no caso de ARQUEGA, por un novo fronte a rúa urbana. Propóñense dous sistemas de ordenación para o uso industrial: - Ámbitos ou zonas para a implantación de industria illada, de mediano ou gran tamaño e unha ocupación moderada da parcela. Propóñense nos enclaves existentes así como en aquelas zonas lindantes co solo rústico que, pola súa forma irregular e a súa posición periférica, esixen un tipo de implantación libre e de baixa densidade. - Ámbitos ou zonas de uso intensivo, nas cales pode ter cabida unha implantación de edificios acaroados dispostos en fileiras. Elíxese este sistema en aqueles cuarteiróns que presentan xeometrías ortogonais e sobre as que é posible aplica-lo principio de racionalidade. Outros usos lucrativos contemplados no sector motívanse nas preexistencias así como na necesidade ou oportunidade de ofertar solo onde desenvolver actividades de uso terciario cada vez máis demandadas como complemento da actividade industrial e empresarial. O Regulamento de Planeamento establece a necesidade de reservar solo para dotación comercial, o que levou a contemplar unha zona do polígono onde establecer este tipo de usos conxuntamente con outros de tipo terciario en proximidade á glorieta de acceso ao sector. Con isto se pretende tamén recoller dentro de ordenación un dos edificios en estrutura de formigón ao obxecto de remata-las obras e posibilita-la implantación dun uso acorde á súa tipoloxía como puidera ser un hotel, un comercio ou un edificio de oficinas. En relación ao uso residencial previsto no sector, arguméntase na necesidade de permanencia do conxunto de tres vivendas xa existentes con anterioridade. Planéase unha ordenación que basicamente recoñece a situación de feito, creando unha ordenanza que non implica transformación algunha. Estimouse que a edificabilidade conxunta das tres vivendas ascende a 900 m² construídos. A Modificación Puntual das NN. SS. estableceu a determinación de destinar un 60% do aproveitamento lucrativo a usos industriais. O Plan ordena zonas de uso industrial, terciario e residencial, representando o seu aproveitamento un 96,8%, 2,7% e 0,5% respectivamente. Porén, sobre as zonas ordenadas para uso industrial contemplarase un réxime de compatibilidade de usos que permita o establecemento de actividades e usos asociados e complementarios ao principal. Na ordenanza que regulamenta as zonas de uso industrial establecerase unha limitación do 30% para os usos complementarios, o que garantirá a determinación expresada na Modificación Puntual. O abastecemento de auga do sector realizarase dende a rede municipal existente, é dicir, considerando como punto de acometida o depósito municipal de 1.300 m² situado en Montesalgueiro. Realizarase, en concepto de conexión exterior, unha tubaxe de Ø125 de PVC dende dito depósito ata o sector, conforme ao deseño de trazado exposto en planos de ordenación, o cal descorre, en tódolos casos, por viario público. Segundo as conclusións do Informe de Sostibilidade Ambiental, deberase amplia-la capacidade de extracción, bombeo e potabilización no Río Mandeo ata un volume total de 915 m³ diarios, previa concesión do organismo competente en materia de augas. Dito incremento na capacidade do subministro correrá a cargo dos propietarios integrantes da área de reparto en concepto de conexión e reforzo da infraestrutura. O Proxecto de urbanización definirá de xeito preciso as cuestións técnicas da ampliación mesmo as condicións para que os propietarios poidan tramita-la pertinente concesión de extracción do caudal necesario no Río Mandeo. Os criterios de deseño da rede interna do sector serán os seguintes: - Deseñarase unha rede mixta, mallada, ramificada e apoiada nas rúas principais. Dadas as condicións xeométricas da rede viaria do sector e a dimensión dos cuarteiróns, proponse un deseño da rede fiel á malla viaria. - O diámetro das tubaxes estarán comprendido entre 100 e 125 mm. - Preveranse chaves de desaugue nos puntos baixos da rede. - Proxectarase unha rede de hidrantes. A separación entre hidrantes non será superior a 100 m. - A velocidade da auga na rede estará comprendida entre 0,50 m/seg e 1,5 m/seg. Contémplase unha rede independente para evacua-las augas de chuvia. Terase en conta a topografía natural do terreo e a posibilidade de evacua-las augas sobre as dúas concas de recollida existentes no sector, polo sistema de gravidade. Sempre que sexa posible, evacuaranse as augas sobre as zonas verdes existentes no sector, utilizando foxos filtrantes. En calquera caso se procurarán os recorridos de menor lonxitude ata a súa emisión nos canles receptivos. Previo ao vertido, a auga será almacenada en depósitos que permitan a reutilización para a rega en temporada de seca. Disporanse sistemas de desareado e desengraxado previo ao seu vertido. O diámetro mínimo de tubaxe non será inferior a 300 mm. Para o cálculo da rede tomarase un período de retorno de 10 anos. Para o deseño da rede tomarase como volume de auga residual o mesmo valor obtido para o abastecemento de auga. A rede será deseñada para velocidades non inferiores a 0,5 m/seg. O diámetro mínimo de tubaxes non será inferior a 300 mm. Disporanse pozos de rexistro cada 50 m ou cada cambio de dirección ou rasante. Deberase asegura-la estanquidade da rede. Toda a rede prevista evacuará as augas ata a EDAR industrial situada no interior do polígono dende a cal bombearase a auga á depuradora de Montesalgueiro, a cal será construída a este efectos a cargo da área de reparto e en concepto de conexión ou reforzo coas infraestruturas existentes. A EDAR a instalar no interior do sector ten a función de trata-las augas de tipo industrial ata acadar un estándar de calidade da auga que permita o seu transvase á EDAR de Montesalgueiro. A auga depurada na EDAR industrial deberá acada-los valores de referencia que se detallan na Normativa do presente Plan de sectorización. A EDAR de Montesalgueiro terá as características dunha estación de tipo urbano, poderá ser modular sempre e cando se dimensione suficientemente para o caudal previsto. Como mínimo a estación constará dunha primeira fase de pretratamento, unha segunda fase de depuración biolóxica e unha terceira fase de decantación. A calidade da auga depurada cumprirá uns parámetros mínimos, os cales quedarán definidos na Normativa do presente Plan sectorización. Ámbalas dúas depuradoras serán construídas e custeadas a cargo da entidade promotora do Plan, consonte as características técnicas definidas no Proxecto de urbanización. As súas calidades serán contrastadas e validadas, previa construción, polo organismo competente en materia de augas e medio ambiente. - Rectificación dos trazados das liñas de 15 kV existentes. O Plan de sectorización propón modifica-los trazados das liñas aéreas de 15 kV que actualmente descorren atravesando o sector. Conforme a liña entra no ámbito do sector, disporanse dous postes de formigón nos viarios perimetrais a partir dos cales se creará un novo trazado subterráneo baixo as beirarrúas. - Subministro de electricidade ao sector. O subministro de electricidade realizarase a unha tensión de 15 kV dende a rede existente. Deseñarase unha rede en media tensión con posibilidade de dar subministro a tódalas parcelas do polígono nesta tensión. Deseñarase unha rede en baixa tensión (380/220 V) para o subministro ás parcelas así como para o alumeado público. Os centros de transformación situaranse preferentemente sobre rasante e protexidos mediante casetas regulamentarias. A rede deseñarase de forma que se garante unha potencia de 125 W/m² construído, cun mínimo por local de 10.350 a unha tensión de 230 V e coeficiente de simultaneidade 1 nas parcelas de uso industrial. - Alumeado público. Contemplarase dotar de alumeado público todo o sistema viario previsto no Plan sectorización, incluíndo os viais exteriores e enlaces coa estrada autonómica. Contémplase tamén dotar de alumeado público as parcelas destinadas a zonas verdes de sistema local. Para o deseño da rede de alumeado teranse en conta os criterios de seguridade e eficiencia en virtude dos diferentes tipos de viarios previstos. Estarase ao disposto nas instrucións de estradas. Tomaranse os seguintes niveis de iluminación de referencia: Prestarase especial observancia a evita-la contaminación lumínica, en especial nos espazos libres, mediante o emprego de luminarias axeitadas. Contémplase unha rede pública para a instalación das infraestruturas de telecomunicacións conforme á obriga de dotar á urbanización dunha rede de telefonía básica así como da previsión de dotar de infraestrutura de transmisión de datos en virtude das posibilidades de subministro dos operadores. A infraestrutura pública constará de oito (8) tubos para os seguintes servizos: - 4 tubos para telefonía básica. - 1 tubo para RDSI - 2 tubos para televisión por cable ou liñas de fibra óptica - 1 tubo de reserva Conforme á información dispoñible, as posibilidades de conexión danse mediante as compañías TELEFÓNICA e R. A conexión da instalación de telefonía básica realizarase na rede existente de TELEFÓNICA que descorre pola estrada autonómica. Os residuos sólidos urbanos serán recollidos seguindo o sistema establecido no Concello de Aranga en virtude do contrato coas empresa concesionaria. A collida será selectiva, para o cal o sector será dotado dos oportunos recipientes ou contenedores de depósito. Os residuos de tipo industrial serán tratados por cada produtor ata a parcela de recepción e almacenaxe temporal que a tal efecto resérvase no sector, antes do seu envío aos centros autorizados de revalorización. Conforme aos compromisos adoptados no convenio urbanístico entre o Concello de Aranga e os propietarios maioritarios do ámbito vinculado ao texto da modificación puntual nº 3 das NN. SS., determínase como sistema de actuación o de compensación. O terreo necesario para realiza-la ampliación da EDAR de Montesalgueiro obterase por expropiación con cargo aos propietarios que integran a área de reparto. A aprobación do presente Plan de sectorización implicará a declaración de utilidade pública e necesidade de ocupación dos terreos exteriores á área de reparto e necesario para a execución da dita infraestrutura. Unha vez recibidas as obras de urbanización do sector por parte do Concello de Aranga procederase a constituí-la correspondente Entidade de Conservación, a cal asumirá os gastos de conservación da urbanización por tempo indefinido. Os terreos de cesión ao Concello pertencentes ao sistema de reserva e conexión viaria exteriores ao sector serán mantidos por este. Establécese un único polígono de actuación aos efectos da xestión e a urbanización do solo. O proceso de urbanización desenvolverase nunha etapa, coa particularidade de que se dará prioridade ás obras exteriores de conexión viaria e enlace coa estrada AC-151 de xeito que o tráfico xerado pola obras de urbanización do sector utilice os novos accesos. Darase prioridade tamén á construción da EDAR de Montesalgueiro coa finalidade de conectar, á maior brevidade posible, a rede de saneamento do núcleo urbano unha vez que esta se atope operativa. Conforme ás determinacións contidas na Estratexia de Actuacións da Modificación Puntual nº 3 das NN. SS., as obras. de urbanización do sector así como dos sistemas xerais de conexión exterior efectuaranse no prazo máximo de catro (4) anos dende a aprobación definitiva da modificación. Dado que a orde de aprobación da modificación puntual é do día 18 de maio de 2007, supón que as obras deberán estar recepcionadas polo Concello antes do 18 de maio de 2011. Os soares deberán edificarse no prazo máximo de dous (2) anos a contar dende a data de recepción das obras de urbanización. Conforme ao establecido no artigo 74. b) da Lei 9/2002, os plans que teñan por obxecto actuacións urbanísticas de iniciativa particular deberán presta-las garantías de exacto cumprimento dos deberes de execución do plan por importe do 20% do custo estimado para a implantación dos servizos e a execución das obras de urbanización e de conexión cos sistemas xerais existentes, así como, se fora o caso, das obras de ampliación e reforzo necesarias: 20% de 6.660.200 € = 1.332.040 € 1. O presente Plan de sectorización desenvolve o ámbito de solo urbanizable non delimitado de uso industrial de Aranga 2. O Plan non entrará en vigor ata que se produza a publicación no BOP dos textos íntegros do acordo de Aprobación Definitiva e da Normativa Urbanística, e transcorra o prazo previsto no Art.65.2 da Lei 7/85, de 2 de Abril, reguladora das bases de réxime local, das Cortes Xerais, modificada pola Lei 11/1999, de 21 de abril. A súa vixencia será indefinida.3. As presentes Ordenanzas serán de aplicación obrigatoria para a redacción de Estudos de Detalle, Proxectos de Urbanización e de Edificación, de Reparcelación e de Parcelación, tanto privadas como de carácter público que se pretendan realizar dentro do ámbito do Plan de sectorización. En tódolos puntos non desenvolvidos no presente Plan de sectorización, estarase ao disposto nas Normas Subsidiarias de Planeamento de Aranga en concordancia coa lexislación urbanística vixente.1. O alcance normativo do Plan deriva do contido normativo dos documentos que o integran: Ordenanzas reguladoras, Estudo Económico, Plan de Etapas e Planos de Ordenación que terán carácter obrigatorio.2. A cartografía a escala 1/1.000 que constitúe a base gráfica sobre a que se debuxou a planimetría terá o carácter de cartografía municipal oficial e o seu uso será obrigatorio para reflecti-lo emprazamento e determinacións de calquera actuación de planeamento ou de calquera petición de licenza urbanística. O concello poderá crea-la correspondente ordenanza para a expedición de copias reproducibles da cartografía oficial.1. A modificación de calquera dos elementos do Plan axustarase ao previsto na Lei e no non previsto ao disposto por estas ordenanzas.2. As modificacións non poderán alterar en ningún caso o teito máximo de edificabilidade definido no nas NN. SS. Estarase ao disposto no artigo 94 da Lei 9/2002. Para a execución do Plan de sectorización redactaranse obrigatoriamente os Proxectos de Urbanización correspondentes. O Concello poderá esixi-la redacción de Estudos de Detalle cando a complexidade no deseño interior da parcela, a nivel de urbanización, volumes, circulación e aparcamento, o requira. A execución do Plan de sectorización realizarase por polígono único. Fíxase como sistema de actuación para o polígono único delimitado no presente documento, o de compensación. Este sistema só poderá ser substituído por algúns dos outros contemplados na Lexislación Urbanística e nos supostos establecidos no Regulamento de Xestión Urbanística. A efectos destas ordenanzas considéranse as definicións incluídas no apartado 4.2. da Normativa das NN. SS. de Aranga. De forma complementaria establécense as seguintes puntualizacións: Virá expresada en termos absolutos (metros cadrado edificables) para cada ámbito ou norma zonal ou mediante coeficiente. Computarán edificabilidade tódalas superficies edificables de carácter lucrativo, calquera que sexa o uso a que se destinen, incluídas as construídas no subsolo e os aproveitamentos baixo cuberta, coa única excepción das construídas no subsolo con destino a aparcamentos e instalacións técnicas de servizos. A altura da edificación é a dimensión vertical dun edificio. Expresarase en metros, medida dende a rasante do terreo ou pavimento ata a cara inferior do último forxado. A medición farase en calquera punto da fachada en contacto co terreo ou pavimento, se o houbese, agás indicación contraria nas ordenanzas. A altura libre da planta baixa (distancia entre solo e teito terminado) será igual ou superior a 2,70 m. Todo isto sen prexuízo de establecer maior altura como resultado de aplicar normativas sectoriais en virtude da actividade ou uso específico a implantar. A edificación no ámbito do Plan de sectorización adecuarase á norma zonal correspondente, en virtude do uso e tipo de edificación planeada. Os parámetros e determinacións reguladores que se establecen para cada tipo son: - Aliñación (segundo planos) - Altura máxima - Superficie edificable máxima - Parcela mínima - Fronte mínima - Recuamentos - Ocupación máxima - Usos permitidos En ausencia de definición estarase ao disposto das NN. SS. de Aranga.1. Son as condicións que regulamentan as diferentes utilizacións dos terreos e edificacións segundo a actividade que se produza sobre eles.2. Os usos divídense en permitidos e prohibidos en base á súa adecuación a cada zona e os fines da ordenación e á compatibilidade dos usos entre si.3. As compatibilidades de uso establécense en cada ordenanza. Son aquelas liñas que a futura edificación sobre a rasante non pode sobrepasar; veñen definidas polos recuamentos máximos ou mínimos, no seu caso, á aliñación exterior ou aos lindes da parcela. O presente Plan de sectorización establece a superficie edificable máxima por cada zona. O Proxecto de Reparcelación establecerá o reparto de aproveitamento para cada parcela. Permítense as plantas soto e semisoto, agás indicación contraria en ordenanzas. O deseño da cuberta será libre, conforme ás características estruturais do edificio e os requisitos funcionais. Establécese a limitación en 4 metros a altura máxima entre o arranque do plano de cuberta e o cumio. De forma puntual e xustificando a singularidade da instalación, poderanse autorizar maiores alturas. Coa finalidade de contribuír ao aforro enerxético en concepto de iluminación, proponse un deseño de cuberta que permita o paso da luz indirecta. Deberase xustificar que as solucións de iluminación natural propostas non producen efectos indesexados na temperatura de confort interior que obriguen a un incremento do consumo. Toda parcela edificable de uso industrial, a excepción das cualificadas coa ordenanza 1a definida no artigo seguinte, estará convenientemente pechada mediante un muro de obra de 0,50 m de altura. Por riba desta altura o peche poderase prolongar ata unha altura de 3,00 m mediante malla metálica ríxida ou vexetación. Nos ámbitos de ordenanza 1A prohíbese o peche de finca, agás que este sexa proposto para un ámbito de ordenación completo mediante proxecto conxunto de cuarteirón. Para outros usos permitidos no Sector, o peche será voluntario, se ben, de se facer, cumprirá as condicións anteriores, agás indicación específica en cada ordenanza. Comprende os ámbitos destinados ao desenvolvemento da actividade industrial, produtiva, de almacenaxe e de distribución, así como a actividade comercial maiorista, de gran superficie ou vinculada á produción. É o sinalado nos planos de ordenación mediante unha cor e un código de ordenanza identificado na lenda correspondente. En virtude do sistema de implantación proposto e as condicións particulares de uso, defínense dúas variantes tipolóxicas: - Tipoloxía A: Comprende os ámbitos reservados á implantación de edificios acaroados, de pequeno e mediano tamaño que ocupan a parcela de forma intensiva. - Tipoloxía B: Comprende os ámbitos reservados á implantación de edificios de mediano e gran tamaño dispostos de forma illada na parcela. O uso principal é o industrial estendido a todas aquelas actividades relacionadas coa produción, elaboración, manufacturación, almacenaxe, distribución e venda maiorista. Prohíbese expresamente o uso residencial. O uso industrial terá as limitacións que se derivan da lexislación sectorial en función dos condicionantes ambientais, distancia a núcleos habitados, seguridade, etc. Determínanse as seguintes limitacións aos usos e o seguinte réxime de compatibilidade, conforme á definición dos usos contida nas NN. SS. de Aranga: - Uso principal industrial e almacenaxe Usos compatibles:. Garaxe-aparcamento. Comercial. Oficina-administrativo. Deportivo. Talleres artesanais O aproveitamento lucrativo asignado a usos compatibles non poderá exceder do 30% do aproveitamento total atribuído a cada parcela. Reserva de prazas de aparcamento En cumprimento dos estándares sobre reserva de prazas de aparcamento de titularidade privada, vincúlase a cada zona ou ámbito unha reserva mínima obrigatoria conforme ás indicacións expostas en planos de ordenación. O Proxecto de Reparcelación deberá reparti-la reserva total de cada ámbito entre as parcelas resultantes utilizando o criterio de proporcionalidade en base ao aproveitamento lucrativo asignado. As prazas de aparcamento realizadas ao aire libre construírase con pavimentos filtrantes. Tipoloxía A: 500 m². Tipoloxía B: 5.000 m². Tipoloxía A: 10 m. Tipoloxía B: 25 m. Esixirase que as parcelas se axusten, no posible, a disposicións de lindes rectos, formas rectangulares e ortogonais ás aliñacións. Tipoloxía A: A que resulte de aplica-lo recuamento da edificación respecto á aliñación. Exprésase en planos de ordenación. En planta soto poderase ocupa-la totalidade da parcela. Tipoloxía B: 65% da superficie da parcela. En todo caso respectarán os recuamentos impostos, aínda que isto supoña unha ocupación menor. Tipoloxía A: Establécese un recuamento da edificación respecto á aliñación ou liña de peche de parcela a viario público. A medida exprésase graficamente nos planos de ordenación. O recuamento a linde posterior é voluntario e de se facer respectará unha distancia mínima de 5 m. Tipoloxía B: Establécese unha separación mínima de 5 m entre a edificación e calquera tipo de linde, incluída a aliñación que deslinda a parcela do espazo público do viario ou zona verde. Todo isto sen prexuízo de respectar maior separación en caso de ser grafiada en planos. Con carácter xeral, limítase a altura máxima a 12 metros, se ben, porase sobrepasar dita altura para a construción de elementos singulares (chemineas, guindastres, silos, almacéns robotizados, etc.), necesarios para o normal funcionamento da actividade. Neste caso, o proxecto técnico deberá aporta-la oportuna xustificación sobre a singularidade da construción ou instalación e a necesidade de desenvolvela en altura superando o límite dos 12 metros. O presente Plan establece de forma absoluta para cada ámbito tipolóxico diferenciado, o aproveitamento lucrativo ou edificabilidade. Correspóndelle ao Proxecto de Reparcelación a fixación ou reparto de aproveitamento a cada parcela. Comprende o ámbito no cal existen, no momento de formular este Plan, un grupo de tres vivendas unifamiliares de tipo illado e que se manterán en ordenación ao abeiro deste Plan. O ámbito de aplicación desta ordenanza é o sinalado en planos de ordenación mediante a cor e código correspondente. O uso principal é residencial en vivenda unifamiliar. Serán compatibles co uso principal os seguintes:. Garaxe-aparcamento, tipo I e categorías 1ª e 2ª. Industria e almacenaxe, sempre en base ao réxime de compatibilidade coa vivenda establecido no apartado 4.4.5. da Normativa da NN. SS. de Aranga. Talleres artesanais. Comercial, en planta baixa e vinculado ao uso vivenda. Oficinas. Cultural. Deportivo En cumprimento dos estándares sobre reserva de prazas de aparcamento de titularidade privada, vincúlase a este ámbito a reserva mínima obrigatoria conforme ás indicacións expostas en planos de ordenación.1.500 m². 14 m. Respectarase a forma e lindes das parcelas existentes, cos reaxustes necesarios derivados da nova ordenación. Os accesos ás parcelas realizaranse dende a Rúa “A” prevista, prohibíndose o acceso directo dende a estrada AC-151. A ocupación máxima será do 15% da superficie da parcela Establécese un recuamento da edificación respecto a tódolos lindes da parcela de 5 metros. Será de 7,00 m (B+1) medidos en calquera punto da fachada en contacto co terreo. O presente Plan establece de forma absoluta para cada ámbito tipolóxico diferenciado, o aproveitamento lucrativo ou edificabilidade. Correspóndelle ao Proxecto de Reparcelación a fixación ou reparto de aproveitamento a cada parcela. Comprende os ámbitos destinados a actividades terciarias ou do sector servizos que terán cabida en edificios ou instalacións de tipo illado e de características singulares e adaptadas ao uso específico que se propoña. Mediante esta ordenación preténdese incorpora-la construción existente de tres plantas en estrutura e proceder posteriormente á súa legalización. Mediante esta ordenación preténdese tamén dar cobertura á obriga regulamentaria de equipamento de uso comercial, o cal proponse de titularidade privada. É o sinalado nos planos de ordenación mediante a cor e código de ordenanza correspondente. O uso principal é comercial sendo obrigatorio o destino exclusivo deste uso alomenos no ámbito definido e identificado nos planos como “Uso comercial exclusivo” ao obxecto de cumpri-la reserva mínima establecida no Regulamento de Planeamento. Admítense usos asociados e compatibles ao principal como:. Garaxe-aparcamento. Industria e almacenaxe, sempre vinculada ao uso comercial e polo tanto, de escas entidade. Talleres artesanais. Hoteleiro. Oficinas. Espectáculos. Salas de reunión. Relixioso. Cultural. Deportivo. Benéfico - sanitario. En cumprimento dos estándares sobre reserva de prazas de aparcamento de titularidade privada, vincúlase a este ámbito a reserva mínima obrigatoria conforme ás indicacións expostas en planos de ordenación. As prazas de aparcamento realizadas ao aire libre construiranse con pavimentos filtrantes.1.000 m². A parcela destinada a “uso comercial exclusivo” terá unha superficie igual ou superior a 3.225 m². 14 m. Esixirase que as parcelas se axusten, no posible, a disposicións de lindes rectos, formas rectangulares e ortogonais ás aliñacións. A ocupación máxima será do 50% da superficie da parcela. O recuamento da edificación respecto a aliñación exprésase graficamente nos planos de ordenación. Establécese unha separación mínima de 5 m con outras parcelas ou co límite do sector, aínda que o edificio en estrutura se considera dentro de ordenación na súa posición actual. Establécese unha altura máxima de 8,00 m. A construción existente en estrutura poderá rematarse mantendo a altura actual pero suprimindo as bufardas que sobresaen do plano de cuberta. É a expresada en termos absolutos nos planos de ordenación. Comprende o ámbito destinado, por imperativo regulamentario, á construción dun edificio de titularidade e uso público de caracter social. A tal efecto proponse remata-las obras da construción existente que se atopa en estrutura, coas ampliacións necesarias en función do uso e programa definitivo. É o sinalado nos planos de ordenación mediante a cor e código de ordenanza correspondente, así como polo distintivo de equipamento público “SLE SC ”. O edificio deberá destinarse principalmente á función social e cultural ao servizo da poboación do entorno ou ben ao servizo dos usuarios do polígono industrial: centro social, de reunión, asociación; fomento da cultura como biblioteca, local de exposicións; gardería infantil; servizo funerario, etc. Admitiranse usos asociados e compatibles ao uso principal como aparcamentos, espectáculos en réxime de concesión para a instalación de bar, cafetería ou comedor, etc. Reservarase unha praza de aparcamento por cada 100 m² construídos, a dispoñer no interior da parcela. As prazas de aparcamento realizadas ao aire libre construiranse con pavimentos filtrantes. O ámbito de aplicación desta ordenanza establecerase en parcela única, coa dimensión e forma que reflictan os planos de ordenación. A edificación ocupará como máximo un 50% da superficie da parcela. Planéase un edificio illado, afastado de tódolos seus lindes. A separación mínima respecto a lindes con outras parcelas será de 5,00 m. O recuamento da edificación respecto á aliñación ou peche da parcela a viario público será a expresada graficamente nos planos de ordenación. Establécese unha altura máxima de 8,00 m. A construción existente poderá mante-la altura actual, se ben, deberase suprimi-las bufardas que sobresaen por riba da cuberta. A superficie edificable máxima será a que resulte de multiplica-la superficie da parcela por un coeficiente de 0,50 m²/m². Por se tratar dun solo público dotacional, esta edificación non consume aproveitamento no cómputo do aproveitamento total do sector. É un aproveitamento non lucrativo. Comprende o ámbito destinado, por imperativo regulamentario, á construción dunha instalación de uso deportivo de titularidade e uso público. É o sinalado nos planos de ordenación mediante a cor e código de ordenanza correspondente, así como polo distintivo de equipamento público “SLE dp. Ordenanza 5”. O Uso principal é o deportivo. Admitiranse outros usos asociados e compatibles ao principal como garaxe-aparcamento (Tipo I), oficinas vinculado á dotación pública, social e cultural así como o uso de espectáculos. Reservarase unha praza de aparcamento por cada 100 m² construídos, a dispoñer no interior da parcela. As prazas de aparcamento realizadas ao aire libre construiranse con pavimentos filtrantes. O ámbito de aplicación desta ordenanza establecerase en parcela única, coa dimensión e forma que reflictan os planos de ordenación. A edificación ocupará como máximo un 50% da superficie da parcela. De realizarse unha edificación, esta colocarase de forma illada na parcela, afastándose un mínimo de 5,00 m dos lindeiros con outras parcelas. A separación ou recuamento da edificación respecto á aliñación ou peche de parcela a viario público será a expresada graficamente nos planos de ordenación. Non se esixirán separacións ás instalacións de uso deportivo descubertas e que se desenvolvan en superficie. Establécese unha altura máxima de 8,00 m. A superficie edificable máxima será a que resulte de multiplica-la superficie da parcela por un coeficiente de 0,50 m²/m². Por se tratar dun solo público dotacional, esta edificación non consume aproveitamento no cómputo do aproveitamento total do sector. É un aproveitamento non lucrativo. Esta ordenanza regulamenta as condicións de utilización e uso das parcelas cualificadas de sistema de espazos libres que son obxecto de cesión ao Concello por imperativo regulamentario e do planeamento de rango superior, así como por motivos de mellora das condicións ambientais do sector. Son os sinalados en planos de ordenación, identificados pola súa cor e distintivo “SLEL (Pb)”. O uso principal é o de espazo libre e zona verde. O nivel de urbanización e de uso será acorde ao destino de parque urbano e xardín previsto para estes ámbitos. Urbanizarase unha rede viaria peonil mediante sendas de ancho comprendido entre 2,00 e 3,00 metros realizadas con pavimentos filtrantes. Sobre esta rede peonil asociarase unha rede de alumeado público e mobiliario urbano (bancos, papeleiras, etc.) O 20% da superficie de cada ámbito poderá ser destinada a parque infantil. Deberase coutar e pechar mediante valo de madeira e cumprirá a lexislación específica de aplicación. O resto da superficie será axardinada e forestada con especies características desta zona (carballeiras, saucedas, alisedas). Autorízase, con carácter puntual, a colocación de infraestruturas de servizo ao sector como bombeos, transformadores, etc. En caso de se construír sobre rasante, deberán pecharse con malla metálica e ocultarse con vexetación perimetral. Deberase respecta-los mananciais existentes e a súa escorrentía natural; en todo caso estarase ao disposto na lexislación de augas e ao que dispoña o organismo de conca. Comprende o solo destinado a conforma-la estrutura viaria de comunicación do sector e de conexión coa rede exterior xa existente, e que se compón de todos aqueles elementos que forman parte da infraestrutura como calzadas, aparcamentos, beirarrúas, separadores ou organizadores do tráfico, sinalización viaria, etc. Establécense dous ámbitos de aplicación en virtude da dobre cualificación: - Ámbitos de sistema xeral viario, conforme ás accións previstas e determinacións gráficas vinculantes das NN. SS. de Aranga e que o presente Plan de sectorización asume e concreta de forma detallada. Está formado por los seguintes tramos ou elementos:. Intersección en dobre “T” afastada con carrís de aceleración e desaceleración e carril de “stop e xiro a esquerda”, segundo esquema definido nos planos de ordenación. - Ámbitos de sistema local viario, formado polo restantes viarios subordinados aos de sistema xeral e que conforman a malla urbana do sector. O sistema viario será destinado aos movementos e circulación de persoas e vehículos, así como ao estacionamento dos vehículos nas zonas reservadas para isto. Non se admitirán obras ou instalacións que non estean directamente vinculadas ou que non presten servizo á rede viaria, como podan se-las instalacións de sinalización, organización do tráfico, iluminación. O Proxecto de urbanización deberá definir con precisión os espazos reservados para contedores de residuos sólidos urbanos, incorporando medidas de ocultación. Na zona de tránsito peonil e nas bandas axardinadas poderán ademais incluírse os elementos de mobiliario urbano ao servizo do peón, así como a plantación de arborado. Con carácter puntual, poderá autorizarse a instalación de casetas ou quioscos. A colocación destes elementos seguirá criterios tendentes a facilita-lo tráfico peonil e en calquera caso deberá cumpri-los criterios de accesibilidade expostos na lexislación sectorial en materia de accesibilidade e supresión de barreiras. Baixo rasante de tódalas partes anteriormente descritas, autorizaranse as obras de instalacións e redes de servizos urbanos, así como a construción de aparcamentos de titularidade pública Estarase ao disposto na Lei 25/1988 de estrada nas zonas ou tramos do sistema viario que resulte afectado polas zonas de servidume e afección definidas no capítulo III da citada Lei. Constitúen os ámbitos reservados polo Plan de sectorización para a ubicación dos elementos auxiliares e de servizo das infraestruturas técnicas como electricidade, saneamento, abastecemento de auga, etc., necesarias para o correcto funcionamento técnico da urbanización. - Ámbitos destinados polo Plan de sectorización á instalación de elementos ao servizo das redes de infraestruturas. Identifícase nos planos mediante a súa cor característica e o distintivo “SLIS. Ordenanza 8A”. - Ámbito destinado polo Plan de sectorización á almacenaxe temporal dos residuos industriais e perigosos definidos na lexislación sectorial. Identifícase baixo o texto “Ordenanza 8B”. - Ámbito de SLIS. Ordenanza 8A. Contémplase a instalación de elementos ao servizo das redes de urbanización do sector, as cales poderanse instalar sobre ou baixo rasante. As parcelas deberán estar convenientemente pechadas e cumprirán coas medidas de seguridade que derivan da lexislación sectorial, como distancias entre elementos de distinta función ou natureza. En caso de se instalar elementos sobre rasante, deberase deixar unha separación mínima de 2,00 metros a tódolos lindes de parcela, agás que a lexislación sectorial dite maiores distancias. As superficies non ocupadas polos elementos previstos recibirán un tratamento axardinado esixíndose a ocultación mediante barreiras vexetais nos casos en que os elementos a instalar produzan un impacto visual negativo. - Ordenanza 8B. Ámbito previsto para a almacenaxe e depósito temporal dos residuos sólidos urbanos e residuos industriais, incluídos os definidos como perigosos pola lexislación sectorial, xerados no polígono industrial. Sempre que exista autorización da Consellería de Medio Ambiente poderanse desenvolve-las actividades de almacenaxe temporal, selección e clasificación, conforme a un plan ou proxecto presentado. O xestor encargado da actividade deberá contar coa autorización administrativa previa e deberá figurar no Rexistro Xeral de Produtores e Xestores de Residuos de Galicia, conforme ao previsto no Decreto 174/2005, do 9 de xuño, polo que se regulamenta o réxime xurídico da produción e xestión de residuos e o Rexistro Xeral de Produtores e Xestores de Residuos de Galicia. A parcela estará convenientemente pechada e contará con todos aqueles dispositivos necesario para evita-la contaminación de solo e a emisión de sustancias ao aire ou auga, en consonancia co tipo de residuo a xestionar. Esta ordenanza regulamenta as condicións de uso e utilización do solo rústico de protección de infraestruturas pertencente á área de reparto do Plan de sectorización e que se atopa afectado por infraestruturas singulares regulamentadas pola lexislación sectorial. Os ámbitos de aplicación desta ordenanza recoñécense nos planos de ordenación mediante a trama correspondente. Nos planos de información e memoria do Plan de sectorización recoñécense as diferentes infraestruturas que xustifican a creación desta ordenanza: - Zona afectada pola estrada AC-151, dende o dominio público da estrada ata a liña límite de edificación. - Zona afectada pola autovía A-6, dende o dominio público da autovía ata a liña límite de edificación. Por se tratar dun solo rústico de especial protección de infraestruturas será de aplicación o réxime establecido no artigo 37 da Lei 9/2002 de ordenación urbanística e protección do medio rural de Galicia. De forma complementaria estarase ao disposto na lexislación sectorial. En consonancia coa regulamentación básica arriba mencionada e en base á necesidade de dar cumprimento ao artigo 64.4) da Lei 9/2002, o Plan de sectorización establece a necesidade de realiza-las obras que garanten os accesos viarios ao sector, conforme ao definido en planos. Contémplase o trazado soterrado das infraestruturas de servizos (abastecemento, saneamento, etc.) de conexión exterior sempre que non invadan a zona de servidume das estradas. O proxecto de intersección viaria na estrada AC-151 incluirá o deseño dunha pasarela peonil que comunique ámbolos dous ámbitos do sector Para a execución do Plan de sectorización redactaranse Proxectos de Urbanización que terán en conta as determinacións expresadas nas presentes Normas e nas NN. SS. de Aranga.1. Os Proxectos de Urbanización teñen por obxecto a definición técnica precisa capaz de levar a cabo a execución da urbanización definida no Plan.2. Os Proxectos de Urbanización non poderán cambia-las determinacións do Plan de sectorización en cuanto a ordenación, réxime de solo e niveis de uso e intensidade. Todo o máis, poderán realizar axustes de detalle froito do proceso de adaptación das determinacións á realidade física.3. A efectos de alcance dos Proxectos, as obras de urbanización analízanse nos seguintes puntos: - Apertura de viario e aparcamento en superficie. - Tratamento de superficies, pavimentación. - Xardinería e acondicionamento de espazos libres - Redes de distribución (auga, gas, electricidade). - Alumeado público. - Telefonía e outras telecomunicacións. - Redes de evacuación de augas pluviais e residuais. - Outros 4. Os Proxectos de Urbanización deberán resolver adecuadamente os enlaces dos servizos existentes exteriores ao ámbito nos termos expresados no presente Plan de sectorización, comprobando, en calquera caso, a capacidade destes para soporta-las cargas engadidas pola nova urbanización.5. Os Proxectos de Urbanización darán cumprimento das diferentes lexislacións sectoriais e específicas que correspondan a cada caso, en especial a Lei 8/1997 de accesibilidade e supresión de barreiras na Comunidade Autónoma de Galicia e o Regulamento que a desenvolve.1. Os Proxectos de Urbanización terán a documentación necesaria para a correcta posta en práctica das súas determinacións que, en calquera caso, será a mínima esixida no punto 69 do Regulamento de Planeamento.2. Os Proxectos estarán redactados de forma que permitan a persoas distintas aos autores a dirección e execución das obras, as cales formarán un conxunto terminado, de modo que o seu funcionamento sexa completo.3. Tódolos Proxectos irán datados e firmados por técnico competente, sobre o que recaerá a responsabilidade do proxecto e a súa adecuación ao planeamento antecedente.4. Incluirase un Anexo que xustifique o cumprimento dos criterios básicos que establece a Lei 8/1997 de accesibilidade e supresión de barreira na Comunidade Autónoma de Galicia e o Regulamento que a desenvolve. Os Proxectos de Urbanización tramitaranse e aprobaranse conforme ao disposto na lexislación urbanística. O Proxecto de Urbanización que desenvolva as interseccións viarias de acceso deberá ser informado pola Demarcación de Carreteras del Estado (Ministerio de Fomento) e pola Dirección Xeral de Estradas (C. P. T. O. P. T.). O proxecto da estación depuradora de augas residuais (EDAR) deberá ser informado pola Consellería de Medio Ambiente e Desenvolvemento Sostible. Forman parta da rede viaria os espazos definidos no presente Plan destinados ao tránsito e circulación da poboación e marcadorías, xa sexa peonil ou motorizada. Inclúen as zonas axardinadas ao servizo desta, como illotes ou rotondas 1) Para calcula-la pavimentación de calzadas nas vías rodadas terase en conta tanto o espesor das capas de firme necesario como o material a empregar na capa de rodaxe, o carácter e o tráfico das mesmas.2) Con carácter aconsellable en tódolos casos e de forma obrigada en terreos arxilosos, disporase unha primeira capa de arena de río que actuando como drenaxe evite que as arxilas se mesturen coas capas superiores do pavimento 3) Cando existan desniveis na proximidade inmediata das vías, estes trataranse de forma que os noiros necesarios teñan unha pendente que impida o corremento de terras, colocando muros de contención nos lugares en que se faga preciso.4) Os materiais de pavimentación elixiranse de acordo cun código funcional que distinga a categoría do espazo, circulación rodada, peonil, estancia de persoas e de vehículos, uso conxunto de persoas e de vehículos, etc. O aparcamento situado entre os cuarteiróns M1 e M2, construirase con pavimento de celosía filtrante e que permita a medra da herba.5) O solo de beirarrúas e percorridos peonís resolverase con materiais que non dificulten a circulación das persoas e de vehículos de mano.6) As tapas de arquetas, rexistros, etc. orientaranse tendo en conta as xuntas dos elementos do paramento e nivelaranse co seu plano de tal forma que non resalten sobre o mesmo.7) As diferenzas de nivel entre distintos pavimentos realizaranse con bordos ou outros elementos de separación que definan claramente o seus perímetros.8) Os accesos rodados ás parcelas edificables nunca deformarán o perfil lonxitudinal das beirarrúas.9) Se deberan instalar en beirarrúas reixas de ventilación de redes e outros elementos subterráneos, deseñaranse de modo que non supoñan risco.10) Como norma xeneral en rúas con pendente superior ao 6% será recomendable dispor un pavimento antiesvarante.11) A pendente mínima será do 0,8%. Admitiranse excepcionalmente pendentes menores sempre que o proxecto resolva adecuadamente o drenaxe da plataforma, utilizando levadas, ampliando a frecuencia de sumidoiros, etc.12) O deseño dos itinerarios peonís, vaos e pasos de peóns realizarase conforme aos criterios expostos no artigo 6 do Anexo da Lei 8/1997 de accesibilidade e supresión de barreiras na Comunidade Autónoma de Galicia 1) As beirarrúas acompañaranse preferentemente de aliñacións de árbores, sendo obrigatorias alí onde se indica en Planos de Ordenación.2) Os sistemas de rega por circulación superficial non ofrecerán solucións de continuidade co pavimento. Se as escavas e regueiras son profundas e entrañan perigo para os viandantes contarán coas correspondentes proteccións.3) Os espazos verdes deberán ser acondicionados na súa totalidade evitando espazos residuais sen tratamento algún.4) As bandas de protección do sistema viario e de infraestruturas básicas recibirán un tratamento axardinado. Empregaranse especies de raíz superficial que non danen a Infraestrutura.5) Prohíbese a plantación arbórea sobre a vertical de calquera Infraestrutura.6) A distancia mínima entre os troncos das árbores e a liña de parcelas ou a liña de edificación, será de 1,50 m. Establécese unha dotación mínima de 792 m³/día. Conforme ao aumento de caudal no punto de captación en relación ao existente na infraestrutura municipal, establécese a necesidade de rectifica-la capacidade do equipo de bombeo e potabilización da auga ata cubri-la nova demanda de abastecemento. Deseñarase unha nova ETAP de tipo físico-químico que cubra os procesos de reacción e mestura, filtración e desinfección. Esta infraestrutura será formulada en detalle no correspondente Proxecto de urbanización. A rede interior do sector quedará dividida en sectores mediante chaves de paso, situadas de forma que en caso de avaría dun tramo non implique o peche das chaves en conducións de diámetro superior. Previuse dotar á urbanización dunha rede de hidrantes contraincendios, a cal poda permiti-lo funcionamento simultáneo de dous hidrantes consecutivos durante dúas horas cada un deles, cun caudal de 1.000 l./min., e unha presión mínima de 10 m. c. a. Colocaranse a unha distancia mínima de 100 m. As conducións situaranse a unha profundidade mínima de 0,60 m e irán reforzadas con envolvente de formigón nos cruces de calzada. Os tubos de auga potable irán sempre a cota superior ás de saneamento. O axardinamento vertical mínimo entre ditos tubos será de 0,30 metros. Estableceranse en tódalas zonas de parque e xardín de Sistema Local unha instalación de rega para un consumo mínimo diario de 20 m³/Ha. As bocas de rega serán dos mesmos materiais e modelos adoptados polo Concello, conectadas a redes independentes derivadas da rede xeneral, coas súas correspondentes chaves de paso. A distancia entre as bocas de rega xustificarase conforme á presión da rede, de tal forma que os raios de acción se superpoñan no necesario, para non deixar espazos sen cubrir. O saneamento realizarase cun sistema separativo, tal e como se reflicte nos planos de ordenación. Para o cálculo da rede de augas residuais, tomarase a referencia de 792 m³/día. Para o cálculo da rede de augas pluviais, os caudais tomaranse de datos pluviométricos oficiais. Ámbalas dúas redes realizaranse en condutos ou colectores subterráneos, intercalando os pozos de rexistro necesarios para as acometidas dende os cuarteiróns edificables no caso da rede de residuais, como dos sumidoiros no caso das pluviais. Para evitar grandes velocidades de evacuación, colocaranse pozos de resalto. A pendente mínima será do 0,5%. Nos inicios da rede de residuais, disporanse cámaras de descarga automática co obxecto de palia-los problemas derivados de baixa velocidade e época de estiaxe. O diámetro das conducións non será inferior a 30 cm. A velocidade de evacuación estará comprendida entre 4 e 0,6 metros por segundo. Esixirase, previo vertido á EDAR de Montesalgueiro, a construción dunha EDAR industrial que faga as funcións de predepuración. Estarase ao disposto no artigo 46 en canto aos valores límite de vertido de augas á rede de saneamento de tipo urbano. Para evita-la contaminación da rede fluvial por mor da posible contaminación das augas de escorrentía, disporanse elementos como desareadores e desengraxadores na rede de pluviais 1. Rede eléctrica de Media Tensión e Centro de Transformación.- A potencia prevista calcularase seguindo as Instrucións Complementarias ao vixente Regulamento Electrotécnico de Baixa Tensión. Os edificios destinados a equipamento social, comercial e docente, levarán o seu centro de transformación correspondente. Tódolos Centros de Transformación que teñan a súa ubicación no interior de edificios, deberán ter acceso dende a vía pública. Serán de dobre entrada (bucle) co fin de alimentalos dende dous puntos distintos.2. Rede eléctrica de Baixa Tensión.- Para a determinación das demandas de enerxía eléctrica terase en conta o vixente Regulamento Electrotécnico de Baixa Tensión, considerándose para isto os seguintes apartados: - Nº de Kw que precisarán os edificios privados - Nº de Kw que precisarán o resto de edificios singulares ou destinados a equipamento público. - Nº de Kw que precisará o alumeado público de viais e zonas axardinadas. Unha vez obtida a distribución de cargas coas distancias respectivas, dende elas e os Centros de Transformación procederase ao cálculo de cada derivación, tendo en conta a capacidade admisible e a caída de tensión. Como criterio xeneral, seguirase o da empresa subministradora. As fórmulas que se aplicarán para o cálculo son: onde: P = potencia en W V = Tensión nominal entre fases I = Intensidade en amperios (A) Cos ϕ = Factor de potencia, estimado en 0,9 L = Lonxitude da derivación, en metros 35 = Condutividade para o alumeado e = Caída de tensión Para tódalas intensidades máximas admisibles nos condutores terase en conta a disposición ITC-BT-19 do vixente Regulamento Electrotécnico de Baixa Tensión. Como criterio xeneral as liñas para alumeado de viais serán en cable de cobre 1.000 V de secciones 4x10+T e 4x6+T, aloxadas en canalización independente en tubo de canalización illante corrugado tipo “Glassman” de 63 mm. As derivacións a puntos de luz serán de 2x2,5 mm² para báculos e 2x1,5 mm² para farois de menos entidade e potencia. En cada Centro de Transformación ao efecto, disporase un armario illante con equipo de medida. Acaroado a este instalarase outro cos equipos de protección e acendido adecuados, con posibilidade de dotación de célula fotoeléctrica e temporizador. A fórmula a aplicar para o cálculo do alumeado público, será: Nas que: D = Distancia entre luminarias F = Fluxo luminoso da lámpada n = Factor de utilización f = Factor de conservación Em = Nivel luminoso mínimo A = Anchura da calzada As seccións do condutor calcularanse tendo en conta os dous efectos de densidade de corrente e de caída de tensión, non sendo esta superior ao 3% dende a orixe da instalación, segundo a Instrución ITC-BT-19 do vixente Regulamento Electrotécnico de Baixa Tensión. Para o cálculo de seccións por densidade de corrente, aplicaranse as seguintes fórmulas: Unha vez calculada a sección por densidade de corrente, aplicando as táboas da Instrución ITC-BT-19 do vixente Regulamento Electrotécnico de Baixa Tensión, comprobarase a súa validez polo cálculo da caída de tensión, mediante a aplicación das seguintes fórmulas: onde: I = Intensidade nominal en amperios P = Potencia en vatios E = Tensión en voltios Cos a = Factor de potencia (En receptores ohmicos puros será a unidade) S = Sección do condutor en mm² l = Lonxitude do tramo en metros K = Coeficiente de condutibilidade, que toma o valor 56 para o cobre e 35 para o aluminio e = Caída de tensión en voltios 1,8 = Factor polo que hai que multiplica-la potencia das lámpadas cando estas sexan de descarga. Realizarase un estudo luminotécnico tendente a minimiza-la contaminación lumínica. Deixarase prevista unha rede de telefonía e telecomunicacións, segundo se describe no correspondente plano de ordenación. A instalación irá sempre baixo a beirarrúa, establecéndose un mínimo de 8 tubos de PVC de diámetro 63 mm. Disporanse arquetas distanciadas un mínimo de 100 m. Será de aplicación a lexislación vixente en telecomunicacións, así como as normas particulares das compañías subministradoras. Deixarase prevista a condución soterrada para o futuro subministro de gas cidade, con acometida exterior segundo se indica en planos. A instalación a desenvolver cumprirá a normativa técnica correspondente, así como as normas particulares das compañías concesionarias que operan na zona.1. O Proxecto de Urbanización correspondente aos espazos libres reservados polo presente Plan terán en conta a zonificación establecida a efectos da dotación dos servizos de rega e alumeado, dos elementos do mobiliario urbano e de xogo, do arboredo e da pavimentación das sendas e itinerarios peonís.2. Terase especial observancia á Lei 8/1997 de accesibilidade e supresión de barreiras arquitectónicas, na definición de pendentes mínimas e máximas, pavimentos e bordos, niveis de iluminación e deseño do mobiliario en xeneral.3. A presenza do canle terase en conta na definición das especies vexetais, utilizándose especies de ribeira como ameneirais ou salgueirais. Procurarase non abusar de pavimentos duros, utilizando no posible, pavimentos filtrantes que contribúan a pecha-lo ciclo hídrico. Para o almacenamento dos residuos sólidos urbanos do polígono, habilitaranse espazos que terán capacidade suficiente para alberga-los contedores necesarios, conforme ao número, tamaño e tipo dos existentes no Concello e o seu sistema de recollida selectiva. Deseñaranse no Proxecto de Urbanización cos criterios básicos de funcionalidade e capacidade de minimiza-lo impacto visual dos contenedores. Contarán cunha billa e un sumidoiro para proceder a súa periódica limpeza. Os contedores de residuos selectivos poderán situarse nas parcelas de servizos cualificadas coa ordenanza 8A. O Proxecto de Urbanización definirá e localizará aqueles elementos de mobiliario urbano na urbanización, e que como mínimo serán os seguintes: - elementos de iluminación - bancos - papeleiras - teléfonos públicos - sinalizacións A colocación de estes elementos en relación aos espazos peonís, deberán cumpri-las distancias mínimas expostas no Anexo da Lei 8/1997 de accesibilidade e supresión de barreiras arquitectónicas. A conservación e mantemento do ámbito de urbanización serán a cargo dos propietarios dos terreos comprendidos na área de reparto que, a tal fin, haberán de se integrar nunha Entidade de Conservación. Todo propietario que execute unha obra, de calquera natureza, será responsable ante o Concello dos danos que coa súa execución poida ocasionar nas vías públicas ou servizos municipais. Se as obras que se executan afectan a servizos de carácter xeneral ou público, os propietarios comunicarano por escrito ás empresas correspondentes ou entidades administrativas, con oito días de antelación do comezo das mesmas, en cuxo prazo ditas empresas ou entidades deberán toma-las medidas oportunas en evitación de danos propios ou a terceiros, dos que serán responsables dende a finalización do prazo anteriormente mencionado. Os escombros e acopios de materiais, non poderán amontoarse na vía pública, nin apoiarse nas valas ou muros de peche. Tódalas estadas auxiliares da construción, deberán executarse baixo dirección facultativa competente e dotaráselles das precaucións necesarias para evitar que os materiais e ferramentas de traballo poidan caer á rúa, na que se colocarán as sinais de precaución que en cada caso sexan convenientes. En toda clase de construción, así como no uso de maquinaria auxiliar da mesma, gardaranse as precaucións de seguridade no traballo, esixidas polas leis vixentes en cada momento sobre a materia.1. En toda obra de nova planta ou derribo, e nas de reforma ou conservación que afecten ás fachadas, haberá de se colocar un valo de protección de 2 metros de altura, como mínimo, de materiais que ofrezan seguridade e conservación decorosa, e situada á distancia máxima de 2 metros da aliñación oficial. En todo caso, deberá quedar remetida do bordo, ao menos 0,60 metros, para permiti-lo paso de peóns.2. Cando por circunstancias especiais non se faga aconsellable a aplicación de ditas normas, o técnico municipal correspondente, fixará as características do valo, pudendo ordena-la súa desaparición total no momento en que terminen los traballos indispensables en planta baixa, continuando as obras nas plantas superiores, previa colocación dunha estada de protección que permita o tránsito pola beirarrúa e ofreza as debidas seguridades para a circulación na vía pública.3. Cando as obras ou instalacións poidan supoñer, en se mesmas ou no seu montaxe, un perigo para os viandantes, esixirase, durante as horas de traballo, a colocación na rúa dunha corda ou palenque cun operario que advirta do perigo. Cando as características do tránsito o aconsellen, poderá limitarse o traballo en determinadas horas.4. Nas zonas en que sexa obrigatorio o recuamento, o valo colocarase na aliñación oficial. Non será obrigatoria cando estea construído o peche definitivo.5. A instalación de valos enténdese sempre con carácter provisional, en tanto dure a obra. Por isto dende o momento en que transcorra un mes sen dar comezo as obras, o estean interrompidas, deberá suprimirse o valo e deixar libre a beirarrúa ao tránsito público. Estarase ao disposto nas medidas correctoras e cautelares establecidas no correspondente estudo de impacto ambiental do proxecto de urbanización do sector. A título indicativo teranse en conta as seguintes cautelas e condicións: - A maquinaria empregada no proceso de urbanización cumprirá coa normativa de emisión que lle resulte de aplicación, debendo dispor de documentación acreditativa ao respecto. - No caso de efectuar voaduras, no seu deseño e execución, levaranse a cabo as medidas protectoras e correctoras necesarias co fin de minimiza-las afeccións debidas ao ruído, vibracións, po e proxeccións de materiais. - Queda prohibida a queima de restos ou calquera tipo de material, sen a autorización correspondente. - Co fin de evitar posibles alteracións da calidade do aire por emisión de po á atmosfera durante a fase de execución, debido á acción da maquinaria e dos movementos de terra, levarase a cabo a rega de camiños e zonas de obra e o recubrimento cun toldo impermeable dos camións que transporten o material. Ademais, procederase ao lavado das rodas dos camións á saída da zona das obras. - Estarase ao disposto na Lei 7/1997, de 11 de agosto, de protección contra a contaminación acústica, e no Decreto 150/1999, de 7 de maio, polo que se aproba o Regulamento de protección contra a contaminación acústica así como no estipulado, no seu caso, na ordenanza municipal do Concello de Aranga. - Para os vertidos que se realicen ao medio natural, xa sexan augas de parcelación, sanitarias e/ou pluviais, así como para a realización de captación de auga, será preceptiva a autorización e/ou concesión administrativa outorgada por Augas de Galicia. - Durante a fase de obras disporase dun sistema de recollida, condución e decantación das augas pluviais ou das procedentes da rega da zona das obras, caídas no interior da superficie de actuación. - O deseño dos dispositivos de drenaxe da rede viaria realizarase de maneira que se evite a formación de inundacións ou deposicións nos puntos de incorporación á rede natural. - Prohíbese verter nos canles fluviais restos de formigón ou cemento, ou lavar materiais ou ferramentas que estiveran en contacto con eles, así como os cambios de aceite da maquinaria de construción. Ademais non se depositarán na zona de servidume nin en lugares próximos ningún tipo de material que poida incorporarse a estes por esvararmentos ou por inundacións. - De forma previa ao comezo efectivo das obras, procederase a delimita-lo terreo afectado por estas, de maneira que se minimice a afección do proxecto sobre o territorio. Igualmente definiranse os camiños a utilizar no marco do proceso construtivo, debendo estar xustificado o emprego de zonas diferentes aos trazados dos camiños definitivos. - Retirarase e amontoarase a terra vexetal procedente das labores de escavación e movementos de terras co obxecto de empregala posteriormente no proceso de restauración paisaxística das zonas verdes e dos espazos afectados polas obras. Esta terra vexetal mentres permaneza almacenada non poderá ser mesturada con ningún tipo de escombros. - Os montóns de terra vexetal deberán facerse de modo que se impida o seu deterioro por compactación (por paso de maquinaria) ou por erosión hídrica. No caso de que o período de almacenaxe sexa prolongado e non apareza vexetación espontánea nos montóns, realizaranse sementes de herbáceas (gramíneas e leguminosas) con aportes de mulch suficiente para manter entre un 5% e un 6% de materia orgánica. - Naquelas zonas afectadas por movementos de terra, escavacións e en xeneral todas aquelas operacións de obra que supoñan a aparición de superficies núas, se procederá á súa revexetación unha vez se acaden as superficies definitivas, co obxecto de evita-la aparición de fenómenos erosivos. - Previamente á realización de tarefas de mantemento e reparación da maquinaria de obra non apta para circular por estradas, deberá dispoñerse na zona os medios necesarios para evita-la chegada de vertidos accidentais ao solo, facilitando a súa recollida. No caso da maquinaria apta para esta circulación, estas tarefas deberán realizarse en talleres autorizados. - Se delimitará, ademais, un espazo destinado a acollida das instalacións auxiliares á obra (parque de maquinaria, zona de almacenaxe de materiais, etc.). Deberá localizarse en espazos carentes de valores ambientais relevantes, e estar dotada dos equipamentos necesarios para asegurar un funcionamento ambientalmente seguro de ditas instalacións. - Tódolos residuos xerados xestionaranse conforme á lexislación vixente de aplicación, en función da súa natureza, primando a súa reciclaxe ou reutilización fronte ao vertido. Ademais almacenaranse en contenedores, ata a súa entrega a xestor autorizado, situados na zona de instalacións de obra, atendendo aos criterios de almacenaxe establecidos na lexislación vixente e sinalando claramente a súa presenza, debéndose informar ao persoal da obra sobre a situación destas zonas. - No caso de que se precise material procedente de canteiras para o desenvolvemento das obras, este deberá proceder de canteiras autorizadas. Ademais estúdase a posibilidade de que parte dos materiais a usar para a urbanización (para bases ou subbases dos viais, para a fabricación de formigonados, para pavimenta-las vías auxiliares, para recheos pouco esixentes xeotecnicamente, etc.), procedan de plantas de reciclaxe de residuos de construción e demolición. - Respectarase sistematicamente todo tipo de vexetación existente que non estea afectada directamente pola execución da obra. Ademais, procederase ao balizado ou á sinalización de todas aquelas masas e formacións vexetais de interese ambiental situadas no contorno afectado polo proxecto co obxecto de evitar afeccións innecesarias sobre elas. - Para a realización de poda das especies arbóreas debe terse en conta o disposto no Regulamento de Montes, tendo que face-la correspondente comunicación de poda ou solicitude de autorización, segundo o caso. - Os restos vexetais que se produzan, deberán ser xestionados correctamente prevalecendo sempre a súa valorización. No caso de depositalos no terreo, deberán ser triturados e distribuídos homoxeneamente, para permitir unha rápida incorporación ao solo. - Levarase a cabo un proxecto de integración paisaxística, tendo en conta que os acabados finais das actuacións deberán realizarse con deseño e materiais que integren ditas obras no entorno. Ademais, na revexetación utilizaranse especies autóctonas da zona. - Tódalas árbores e sementes a empregar reunirán as condicións suficientes de pureza, potencia xerminativa e ausencia de pragas e enfermidades que garanten o éxito da revexetación. - Procederase á rega regular, ao abonado mineral de reforzo anual e á resementeira das superficies nas que aparezan calvas e/ou avultamentos ata que se asegure a viabilidade da revexetación. - Estableceranse as medidas correctoras necesarias co fin de minimiza-la contaminación luminosa. - Estableceranse medidas encamiñadas ao mantemento das infraestruturas locais existentes que sexan utilizadas na execución do proxecto, procedéndose á reparación dos deterioros ou danos ocasionados nelas, de se-lo caso. - Valores límite da calidade da auga antes de se verter á rede de saneamento: O efluente da EDAR industrial deberá cumprir uns estándares mínimos de calidade antes do seu vertido á rede de saneamento municipal. Dito estándar queda definido na obriga do cumprimento dos valores de referencia contidos na seguinte táboa: (1) Ademais, poderá ser obxecto de limitación calquera substancia ou composto previsto nas Directivas 91/271/CEE e 76/464/CEE e os seus derivados, e no Real Decreto 995/2000. (2) Nitróxeno aminiacal+nitróxeno orgánico determinado de acordo co método Kjeldahl (3) Substancias activas co azul de metileno, expresadas como lauril sulfato sódico (LSS) (4) Suma de benceno, tolueno, etilbenceno e xileno (5) Poderanse contemplar valores superiores de AOX cando se cumpran os valores de organoclorados individualizados. - Características do sistema de depuración e calidade do efluente: A estación depuradora de augas residuais urbanas dimensionarase para resolve-la demanda conxunta do sector e máis da poboación de Montesalgueiro, e deberá contar cos seguintes sistemas ou fases de tratamento:. Primeiro nivel de recepción e decantación, con dispositivo desarenador e separador de graxas e lamas. Reactor biolóxico (anóxico-óxico). Segundo nivel de decantación. A calidade óptima do efluente acadarase co cumprimento dos seguintes valores límite: Redáctase o presente artigo co obxectivo de que as industrias que se implanten no ámbito do sector de solo urbanizable contribúan a evita-la contaminación atmosférica. Toda instalación susceptible de contamina-la atmosfera precisa da correspondente autorización administrativa mediante a cal se garantan as condicións de protección e control respecto aos límites de emisión de contaminantes que, en cada momento, se atopen vixentes por aplicación da lexislación nesta materia. Os titulares das actividades e instalacións son os responsables de instalar e mante-los sistemas de control e de medida das emisións á atmosfera. Os proxectos técnicos que se realicen e acompañen á solicitude de licenza das instalacións susceptibles de contamina-la atmosfera conterán as determinacións mínimas esixidas pola lexislación sectorial nesta materia que garantan o cumprimento dos valores máximos admisibles de emisións á atmosfera. Serán de aplicación as disposicións contidas na Lei 8/2002, de protección do ambiente atmosférico de Galicia. En tanto non se aprobe o Regulamento que desenvolve a citada Lei será de aplicación a Lei 38/1972, de Protección do Medio Ambiente Atmosférico, así como o Decreto 833/1975 que a desenvolve. En todo caso, será de aplicación canta normativa sobre esta materia se atope vixente no momento da solicitude de licenza e estarase ao disposto a cantas instrucións determine a Consellería de Medio Ambiente no ámbito das súas competencias. Por tratarse dun ámbito de uso industrial establécense os seguintes valores de recepción de ruído: Os valores de recepción ás vibracións no ambiente interior son: En casos excepcionais, motivados polas características singulares dunha determinada instalación industrial, poderán sobrepasarse os valores límite ordinarios sempre e cando se establezan, na medida do posible, os dispositivos de atenuación e corrección de impacto e obteña a Autorización Ambiental Integrada definida no artigo 3 da Lei 16/2002 de prevención e control integrados da contaminación. En todo caso deberase cumprir no ambiente interior das instalacións ou recintos o que determine a lexislación reguladora das condicións de seguridade e saúde no traballo Ao obxecto de evitar posibles impactos sobre as vivendas situadas no cuarteirón M2 e no suposto de se implantar actividades xeradoras de ruído neste cuarteirón, cómpre facer unha barreira vexetal atenuadora nas bandas de recuamento da edificación. O Concello de Aranga ten atribuída a xestión dos residuos sólidos urbanos, dende a recollida do contedores ata o depósito na planta de SOGAMA. Dito servizo será prestado por empresa autorizada conforme ao correspondente contrato de concesión. Cada empresa ou titular de solo do parque empresarial é responsable ante o Concello do inadecuado emprego dos contedores ou de facer depósitos nos mesmos que non correspondan co tipo de residuo especificado. O Concello poderá esixir aos titulares a previa selección ou, se é o caso, a xestión directa do residuo nos casos en que o tipo de residuo ou o volume do mesmo desborde a capacidade técnica do concesionario. A empresa concesionaria está obrigada a facer unha recollida selectiva, cando menos, de orgánicos, inerte, vidro e papel e cartón. A presente regulación faise co obxectivo de acada-la adecuada xestión dos residuos que non entran na categoría de residuos sólidos urbanos e que presumiblemente serán producidos no ámbito do polígono por mor da actividade industrial. Búscase con isto a aplicación do principio da separación en orixe conforme as estratexias da Comunidade Autónoma. O titular dunha instalación xeradora de residuos é responsable da almacenaxe, manipulación e, se é o caso, clasificación ata o momento de seren trasladados por xestor autorizado fóra do ámbito da súa instalación. Dende a planificación do presente Plan de sectorización resérvase unha zona ou ámbito onde deposita-los residuos do polígono de forma temporal ata os seu traslado aos centros de tratamento ou valoración autorizados. A Entidade de Conservación do polígono deberá elaborar e presentar un plan ou proxecto de xestión de residuos ante o Concello e a Consellería de Medio Ambiente no que se expoña o compromiso e capacidade técnica, a almacenaxe temporal, a clasificación, así como o transporte ata outros lugares de xestión, reciclaxe ou valoración en niveis superiores. Este Plan será elaborado unha vez terminen as obras de urbanización do sector e presentado ante a Dirección Xeral de Calidade e Avaliación Ambiental. Será revisado cando se alcance a ocupación do 50% do aproveitamento lucrativo de calquera uso e mesmo no momento de plena ocupación. Analizarase a posibilidade de incorporación ao plan de xestión ás empresas existentes e autorizadas no entorno de Montesagueiro. Na xestión dos residuos aplicarase o principio de responsabilidade compartida e óptimo económico e as decisións deberán facerse públicas. - Os propietarios das parcelas serán responsables ante o Concello do mantemento dos edificios, instalacións así como do solo libre non ocupado en condicións dignas de acabado, limpeza e seguridade. - Tódolos paramentos da edificación, incluíndo os peches das parcelas, terán o mesmo estándar de calidade, sen prexuízo de que se outorgue un maior protagonismo a elementos singulares como a fachada. Prohíbese expresamente deixar paredes sen terminar, revestir ou en condicións indignas de acabado. - Tódalas instalacións deberán manterse en condicións de acabado aceptables, debéndose proceder coa periodicidade que esixa cada instalación ás correspondentes labores de limpeza e mantemento. - Os rótulos acaroados ou sobre cabaletes, propios de cada industria, axustaranse ás normas dun correcto deseño en cuanto a composición e cor utilizados e realizaranse a base de materiais inalterables aos axentes atmosféricos. A empresa beneficiaria é a responsable, en todo momento, de o seu bo estado de mantemento e conservación. Prohíbese o emprego de rótulos pintados directamente sobre paramentos exteriores. Quedan prohibidos os cegamentos directos ou escintileos que poidan afectar ao tráfico rodado. - O proxecto de edificación coidará e definirá convenientemente o deseño, composición e cor dos paramentos exteriores prohibíndose a utilización como vistos de materiais fabricados para seren revestidos e as combinacións agresivas de cor. - O proxecto de edificación definirá a urbanización completa dos espazos interiores das parcelas non ocupados pola edificación, pavimentándose adecuadamente os espazos de acceso, aparcamento e manobra, tratándose os restantes con xardinería, prohibíndose en todos eles a almacenaxe de produtos, vertido de desperdicios e, en xeral, todo o que poida dana-la estética do polígono. Consonte aos resultados dos traballos previos de prospección e sondaxes arqueolóxicas no ámbito do Plan de sectorización, determínase a necesidade de realizar un control arqueolóxico ao inicio das obras de urbanización. Dito control iniciarase nunha primeira fase de limpeza da vexetación existente e continuarase durante os movementos de terra. Os traballos de control arqueolóxico realizaranse para todo o ámbito da actuación por técnico arqueólogo autorizado pola Dirección Xeral de Patrimonio. En caso de atopar restos arqueolóxicos, deteranse as obras de urbanización ata que a administración competente, unha vez posta en coñecemento, determine sobre a necesidade ou non de conservación do elemento. No caso de ser necesaria a conservación dun suposto xacigo, procederase á modificación puntual do Plan de sectorización ao obxecto de modifica-la ordenación do ámbito segundo os criterios de protección e conservación. É un obxectivo do Plan de cara á sostibilidade global e do polígono, procura-lo aforro de enerxía e a diversificación das fontes de enerxía utilizando enerxías renovables. En virtude das condicións xeográficas e características do entorno considéranse efectivas as seguintes fontes alternativas: - Solar térmica - Solar fotovoltaica - Xeotérmica - Biomasa Porén o anterior, calquera avance tecnolóxico que faga factible o emprego doutras fontes deberá reflectirse nos correspondentes informes do seguimento ambiental do polígono. Os proxecto de edificación, ademais de incorpora-las esixencias establecidas no Código Técnico da Edificación, xustificarán, se fose o caso, o grao de dependencia enerxética doutras fontes renovables ou unha maior porcentaxe de dependencia da enerxía procedente de paneis térmicos e fotovoltaicos respecto ao mínimo legal establecido. O Concello de Aranga poderá aprobar unha ordenanza específica mediante a cal se outorgan beneficios fiscais ás empresas que utilicen en maior medida fontes de enerxía renovable. Enténdese por parcelación a subdivisión simultánea ou sucesiva de parcelas, ou a agrupación das mesmas previstas na ordenación do Plan de sectorización. Toda agrupación o segregación das parcelas citadas anteriormente deberán: - Respecta-la estrutura urbanística que fixa o Plan de sectorización. - Facer posible as acometidas dos demais servizos urbanísticos. - Deseñar parcelas edificables de acordo coa normativa do Plan de sectorización. Toda parcelación estará sometida a previa licenza municipal. Permítese agrupar parcelas para formar outras de maiores dimensións. As parcelas resultantes estarán suxeitas, en todo caso, ás prescricións que as Ordenanzas Particulares sinalan. No caso de que a agrupación comprenda parcelas orixinarias suxeitas a distintos graos da ordenanza 1, a parcela agrupada suxeitarase ás seguintes condicións particulares: - En canto á edificabilidade máxima, a que resulte da suma das edificabilidades que correspondesen ás parcelas orixinarias segundo o seu grao. - En canto á superficie de ocupación máxima, a que resulte en termos porcentuais da suma das superficies máximas ocupables en cada parcela orixinaria segundo o seu grao e a superficie total da parcela agrupada sen excede-la resultante dos recuamentos mínimos obrigatorios. - En canto ao resto de condicións particulares, as establecidas para o grao aplicable á parcela orixinaria de maior tamaño. Poderanse dividir parcelas para formar outras de menor tamaño, sempre que cumpran os seguintes requisitos: - As parcelas resultantes non serán menores da mínima establecida para cada zona nas ordenanzas particulares. - Cada unha das novas parcelas cumprirán cos parámetros reguladores da ordenación establecida na presente normativa. - Resólvese adecuadamente a dotación de tódolos servizos existentes para cada unha das parcelas resultantes. - Se con motivo da subdivisión de parcelas fora preciso realizar obras de urbanización, estas executaranse con cargo ao titular da parcela orixinaria, redactándose o correspondente Proxecto de Urbanización. - A esixencia de prazas de aparcamento privadas se repartirá proporcionalmente á edificabilidade de cada parcela. - A nova parcelación, así mesmo, será obxecto de licenza municipal. Sen prexuízo do cumprimento dos parámetros e condicións esixibles a cada parcela, así como do cumprimento da condición de soar, admítese o réxime de propiedade horizontal definido na Ley 49/60 de Propiedad Horizontal, de 21 de xullo de 1960, reformada pola Ley de Reforma da Propiedad Horizontal, de 6 de abril de 1999. Redáctase o presente Plan de Seguimento Ambiental coa finalidade de comproba-lo grao de cumprimento dos obxectivos de sostibilidade do polígono industrial a partir da súa posta en funcionamento. A tal fin formúlase un sistema de indicadores mediante a toma de datos ou medicións que deben realizarse periodicamente o que permitirá coñece-la evolución do concepto avaliado e así adopta-las medidas correctoras de tendencias non desexadas. Medición do consumo de auga en cada abonado. Obterase dos datos que arquive a compañía concesionaria ou no seo caso, o Concello. A unidade de medida será litro/día. O obxectivo é a redución do consumo de auga na rede de abastecemento pública. Mediante o consumo de auga nos equipamentos públicos municipais, segundo datos da compañía concesionaria ou o Concello. Medirase o consumo na rede de rega de rúas e zonas verdes mediante lectura de contadores independentes. A unidade de medida será l/día. O obxectivo é a redución do consumo de auga na rede de abastecemento público e a reutilización das augas de chuvia para a rega e limpeza de rúas. Rexistrarase o volume de auga depurada na EDAR de Montesalgueiro. A unidade de medida será m³/día, realizándose ademais o cómputo anual. Os datos os facilitará a compañía concesionaria da xestión da EDAR ou, no seu caso, o Concello. O obxectivo é conseguir valores mínimos pois o valor da auga depurada é un indicador do consumo. Realizaranse análises da auga vertida depurada en razón de un cada catro meses. Comprobaranse os valores de referencia establecidos no Plan para a calidade do efluente. O obxectivo é non sobrepasa-los límites de referencia. Mesmo que no indicador nº 4, realizaranse análises da auga recollida na arqueta de acometida á rede. Realizaranse análises da auga da rede de evacuación de pluviais ao obxecto de comproba-la efectividade dos separadores de graxas. O obxectivo é non sobrepasa-los valores de referencia que no seu momento determine o organismo de conca. Medirase o consumo anual de cada abonado, enclave industrial ou dotación pública, en Kw h. O obxectivo é a diminución ou estabilización do consumo e a utilización de fontes de enerxía renovables. Medirase o consumo anual na rede de alumeado público, en Kw h. O obxectivo é comproba-la eficiencia dos mecanismos de reloxería así como procura-la diminución do gasto. Avaliarase a posibilidade de cambio de lámpadas en caso de dispoñibilidade no mercado de novas tecnoloxías. Cada industria facilitará os datos de medición segundo os parámetros normalizados derivados da lexislación sectorial. Medirase a calidade do aire cada catro meses en dous puntos da zona industrial; un deles na zona de vivendas e outro no ámbito sur. Utilizaranse medidores e parámetros normalizados. A medición realizarase en día laboral. Procederase de forma similar ao indicador nº 10. Os datos obtidos contrastaranse cos limiares de referencia da lexislación sectorial. Solicitarase á empresa concesionaria un informe anual no cal se rexistre o volume total de residuos, Tn/ano, específico para cada tipo: orgánico, inorgánico, papel, vidro, etc. Informe da empresa concesionaria da xestión dos residuos do polígono no cal quede reflectido o volume e tipoloxía dos residuos recibidos. En virtude do volume total de residuos xestionados, rexistraranse as porcentaxes de clasificación-separación, valorización, reciclaxe e traslado a outro punto de tratamento exterior. O obxectivo é reduci-la produción de residuos e realiza-lo maior número de operacións en orixe. - transporte e mobilidade Trátase de verifica-la implantación de novos servizos, en concreto, de novas liñas de autobús. Indicarase o número de concesionarios, itinerarios, frecuencias e horarios. O obxectivo é amplia-la oferta de servizo público e medida do aumento de empresas e traballadores do polígono. Mediante enquisa aos traballadores rexistrarase o número que utiliza autobús, vehículo particular ou acude andando o en bicicleta ao posto de traballo. Expresarase en porcentaxes. O obxectivo é reduci-la porcentaxe de traballadores que utiliza o vehículo privado. Rexistrarase o número de sinistros por accidentes de tráfico, incluíndo atropelo a peóns, no polígono e as infraestruturas exteriores de conexión. Consiste en realizar un seguimento sobre a economía do conxunto de empresas do polígono. Para isto elaborarase o volume total de facturación. Por unha banda rexistrarase o número ou cantidade de traballadores directos no polígono, diferenciando aqueles que residen no concello. Expresará a porcentaxe de traballadores residentes. Considérase un obxectivo o aumento de traballadores que residen en Aranga. Rexistrarase o número de sinistros en accidentes de traballo. É un obxectivo da sustentabilidade a diminución de accidentes. Realizarase un seguimento anual do censo de poboación nos núcleos próximos ao polígono: Montesalgueiro, Cerdelo, Carballotorto e A Castellana. Considérase un obxectivo o refortalecemento da estrutura social destes núcleos. A perda de poboación sería un indicador relacionado coa baixa calidade de vida ou prexuízos que ocasiona o polígono. A xestión medio ambiental do polígono empezará a desenvolverse unha vez terminadas as obras de urbanización e recibidas estas polo Concello de Aranga. Dita xestión será asumida pola Entidade de Conservación do Polígono e comprenderá o conxunto de operacións de control, medición e toma de datos determinados no presente Plan de Seguimento así como a realización de informes de seguimento e rectificación. Tanto o Concello de Aranga como aquelas entidades públicas ou privadas implicadas en procesos que teñan relación coa sostibilidade do polígono prestarán apoio e subministrarán a información necesaria á Entidade de Conservación para a realización do seguimento ambiental. Cada dous anos, contados a partir da recepción das obras de urbanización, presentarase ante o Concello e a Consellería de Medio Ambiente un informe no cal queden expresados os resultados dos indicadores. A partir do segundo informe expresarase ademais a evolución ou tendencia de ditos resultados e farase unha reflexión sobre a adecuación de cada indicador. Neste sentido, os informes bianuais constitúen unha ferramenta que permitirá mellora-las formas de medición e reformular indicadores co obxectivo final de detectar tendencias negativas. Os informes establecerán un apartado de conclusións no cal farase unha relación de propostas encamiñadas á corrección de tendencias non desexadas e, en definitiva, a avanzar no camiño da sustentabilidade. O presente ANEXO ten por obxecto establece-los criterios básicos tendentes a potenciar, promover e mellora-la accesibilidade e a supresión de barreiras arquitectónicas e urbanísticas, así como de expoñe-lo grao de adecuación do propio Plan de sectorización ao disposto na lexislación autonómica aplicable. A Lei 8/1997 de accesibilidade e supresión de barreiras na Comunidade Autónoma de Galicia, establece no seu artigo 5: ”1. As vías públicas, os parques e os demais espazos de uso público deberán ser planificados e urbanizados de forma que resulten accesibles para tódalas persoas, e en especial para aquelas con mobilidade reducida ou afectadas por calquera das limitación sinaladas anteriormente. Para iso, os criterios básicos que se establecen nesta lei deberán ser recollidos nos plans xerais de ordenación urbana, nas normas complementarias e subsidiarias e naqueloutros instrumentos de planeamento que podan ser creados pola lexislación urbanística, así como nos demais instrumentos de planeamento que podan ser creados pola lexislación urbanística, así como nos demais instrumentos de planeamento e execución que os desenvolvan, e nos proxectos de urbanización, de dotación de servizos, de obras e de instalacións.2. Nos informes de carácter técnico que emitan con carácter previo á aprobación definitiva dos instrumentos de planeamento deberase facer constancia expresa, con mención desta lei, do cumprimento dos criterios fixados por ela.” A ordenación planeada no Plan de sectorización debe ter en conta os criterios básicos de accesibilidade co fin de que os proxectos de urbanización podan afondar naquelas disposicións fixadas regulamentariamente. A lei de accesibilidade establece os elementos integrantes dos espazos de uso público obxecto de aplicación. Estes son: - A rede viaria, xa sexa peonil ou mixta. - Os parques, xardíns e espazos libres de uso público. - Aparcamentos vinculados ás vías públicas. - Os elementos de urbanización como pavimentos, xardinería ou redes de servizo. - O mobiliario urbano. * CONDICIÓN DE ACCESIBILIDADE NAS REDES VIARIAS O presente Plan de sectorización establece nos planos de rede viaria as seccións lonxitudinais e transversais do viario. - Toda a rede viaria dispón de itinerario peonil adaptado, segundo as esixencias expostas na base 1.1 do código de accesibilidade. Todos os anchos de beirarrúas e sendas peonís superan a media de 1,80 metros. As pendentes lonxitudinais son iguais ou inferiores ao 10%. As pendentes transversais non superan o 2%. O deseño, no seu conxunto, facilita a dotación de vaos regulamentarios mediante os correspondentes proxectos de urbanización. - O presente Plan de sectorización establece as bases que para os proxectos de urbanización poidan cumpri-las esixencias sobre accesibilidade nos elementos de urbanización e mobiliario urbano da rede viaria. * CONDICIÓN DE ACCESIBILIDADE EN PARQUES, XARDÍNS E DEMAIS ESPAZOS LIBRES DE USO PÚBLICO O presente Plan de sectorización establece as bases para que os proxectos de urbanización poidan cumpri-las esixencias sobre accesibilidade nos itinerarios peonís, elementos de urbanización e mobiliario urbano dos espazos públicos. * CONDICIÓN DE ACCESIBILIDADE DOS APARCAMENTOS. As zonas reservadas polo presente Plan a aparcamentos, xa sexan exclusivas ou vinculadas á rede viaria, reúnen as condicións para dar cumprimento do establecido na base 1.3 do código de accesibilidade. Establécense bandas de aparcamento na rede viaria cunha anchura mínima de: - 2 metros en aparcamento en fileira. - 5 metros en aparcamento en batería. * CARACTERÍSTICAS DOS ELEMENTOS DE URBANIZACIÓN E MOBILIARIO URBANO. Os proxectos de urbanización de viario, espazos libres o de dotación de servizos, desenvolverán aqueles aspectos que garantan o cumprimento do código de accesibilidade. As dimensións mínimas establecidas polo presente Plan para seccións de rúa, garanten a correcta colocación do mobiliario urbano e o cumprimento das medidas expostas na base 1.4 do código de accesibilidade, en especial o respecto dun paso mínimo libre entre obstáculos de 1,50 metros de anchura por 2,20 metros de alto.1.- OBJETO Y ALCANCE El objeto del presente anexo es la definición de las condiciones geométricas del trazado y secciones tipo que han de cumplir las soluciones propuestas para los viales definidos en las carreteras de accesos al Sector Industrial, así como de las características de los ramales de enlace, vías de servicio y reposición de caminos recogidos en el presente Plan de Sectorización. Se comprobará el cumplimiento de los parámetros definidos en el “Norma 3.1- I. C. Trazado” de la Instrucción de carreteras, de Diciembre de 1999.2.- DESCRIPCIÓN DE LA SOLUCIÓN ADOPTADA La solución planteada consiste en la modificación de la tipología de intersección existente en el lado noreste del enlace, pasando de intersección en T a una glorieta en ámbito rur-urbano que facilita el tránsito de los vehículos con destino a la autovía A-6, así como mejora la accesibilidad del tráfico a y desde el Polígono Industrial en proyecto. A falta de datos más recientes de tráfico, la IMD en el enlace afectado era de aproximadamente 4.500 vehículos en la carretera AC-151, que provenían en su mayoría de la zona Oeste, de Curtis, pues según nos alejamos hacia la zona Este del enlace las IMD se reducen a 1200, 800 y 400 vehículos diarios. Parece razonable pensar que la mayor parte de este tráfico se dirige en sentido Coruña, por ser el núcleo urbano más cercano a la zona. Se interpretan estos datos como que en el enlace en que se pretende la modificación, actualmente el tráfico principal realiza un giro a izquierdas mediante un carril central de espera. Según las Recomendaciones sobre glorietas, para intersecciones de 4 ramales con dos carriles, (Fuente: SETRA), si aplicamos una IMD de la vía principal de 4.500 vehículos, y un reparto de IMD entre carriles de un 60%-40%, y que de este tráfico un 60% se incropore a la A-6 con sentido A Coruña, la IMD de la carretera secundaria asciende a 1.620 vehículos. Como se observa, las recomendaciones de intersección para esta tipología, de acuerdo al SETRA, sería glorieta. Los ejes existentes en la zona de afección serían los siguientes: – Carretera AC-151 – Ramal de salida de la autopista A-6 – Ramal de entrada a la autovía A-6 – Camino de servicio de margen derecha de A-6 – Carretera a polígono – Glorieta de proyecto El trazado en planta se ha encajado cumpliendo los criterios de diseño definidos en la Norma 3.1-I. C. de Diciembre de 1999 en las zonas abiertas, adoptando en las zonas cercanas a enlaces los criterios de diseño definidos en las Recomendaciones para el Diseño de Enlaces y en la glorieta las Recomendaciones sobre glorietas del MOPU y de la Comunidad de Madrid. Se ha adoptado como Velocidad de Proyecto (Vp) = 60 km/h. La configuración de las carreteras en espacios abiertos cumplirá las longitudes mínimas y máximas en la recta para una Vp de 60 km/h de acuerdo con la tabla 4.1. de la Norma 3.1-I. C. Así mismo con el radio mínimo (Tabla 4.3. de la citada Norma), así como con la restricción de desarrollo mínimo de curvas circulares. Los peraltes asignados a cada curva circular se regirán de acuerdo con el apartado 4.3.2. de la citada Norma 3.1 I. C. La relación entre radios en planta consecutivos cumplirá la tabla 4.7. de la Norma 3.1. IC. Las curvas de transición en planta (clotoides) utilizadas en el diseño han de estar comprendidas entre el valor mínimo y el máximo que fija la norma, si bien, en caminos de escasa importancia se pueden adoptar alineaciones en curva sin transición. El trazado en alzado en zonas abiertas, cumplirá con los máximos y mínimos que recomienda la Norma para una velocidad de proyecto de 60 km/h, diseñándose con las siguientes características: Todas las curvas de acuerdo vertical cumplirán además las consideraciones de visibilidad de parada. Para conseguir que no se produzcan los efectos a los que el incumplimiento de las condiciones requeridas por la coordinación planta - alzado da lugar, se tratará de emplear elementos de trazado de parámetros amplios según señala la Norma 3.1-I. C., acordes a la velocidad de proyecto. Además, se tratará de hacer coincidir los acuerdos verticales con alineaciones curvas en planta de manera que los puntos de tangencia de los acuerdos verticales se sitúen en las clotoides lo más alejados posible de los puntos de curvatura cero. De esta forma se consigue: 1) Aumentar la visibilidad en los acuerdos convexos 2) Evitar los efectos tan desagradables para la conducción que produce la falta de coordinación entre el trazado en planta y el trazado en alzado (véase apartado nº 6 de la Norma 3.1.-I. C.). 3) Al hacer coincidir los acuerdos verticales con alineaciones curvas en planta, se consigue que los vértices de los acuerdos verticales (zonas con pendiente longitudinal nula) siempre se sitúen en las zonas de máximo peralte, de forma que puntos con pendiente longitudinal 0% y pendiente transversal mayor de 2% asegura que la inclinación de la línea de máxima pendiente sea mayor que el 0,5 %, pendiente que asegura el adecuado drenaje de esa zona. Del mismo modo, los puntos de inflexión en planta (zonas de transición de peralte con paso por el 0%) siempre se situarán en zonas de pendiente longitudinal mayor que 0,5% (mínima pendiente de las alineaciones en alzado) y alejados de los vértices de los acuerdos en alzado. El enlace existente no se ve afectado, salvo en la modificación de las alineaciones de los ramales de salida y entrada en sentido Coruña, que se ajustan para una mejor “entrada” a la glorieta. Todos los ramales son unidireccionales. Para el diseño de las glorietas se han seguido las directrices marcadas por las “Recomendaciones sobre Glorietas” de la Dirección General de Carreteras de mayo de 1989. Según dicha publicación, se trata de una glorieta denominada “normal” de 5 tramos con isleta central de 18,0 m de diámetro y entradas abocinadas. A continuación se describe cada uno de sus elementos: a) Plataforma anular La glorieta presenta una planta circular de las siguientes dimensiones: Radio de la isleta central ≡ borde interior de la plataforma anular = 8,00 m Arcén interior = 1.00 m Calzada anular compuesta por 2 carriles de 4,00 m y 5.00 m de anchura Arcén exterior = 1,50 m Radio interior de la calzada anular = 9,00 m Radio exterior de la calzada anular = 18,00 m Radio del borde exterior de la plataforma anular = 19.50 m b) Entrada Se han diseñado entradas a la glorieta abocinada para facilitar la maniobra de vehículos largos. Radio del borde de la calzada en una entrada = 15,00-25,00 Anchura los carriles de entrada = 4,00 m c) Salida Anchura los carriles de salida = 5,00 m Radio de su bordillo interior = 15,00-40,00 d) Pendiente longitudinal La pendiente longitudinal máxima es de 2,00% e) Pendiente transversal Peralte del 2% para drenar el agua superficial. Peralte en entradas y salidas para ayudar a los conductores a tomar las curvas. En la calzada anular se dispone una limatesa redondeada uniendo los extremos de las isletas deflectoras desde una entrada a la salida siguiente. Se ha previsto la modificación del trazado de una vía de servicio paralela a la autovía A-6, para su incorporación a la intersección interior del Polígono Industrial. Las características del diseño de estos ejes se regirán por la Instrucción 3.1-IC Las secciones tipo proyectadas para el tronco, ramales, carreteras y caminos son las existentes actualmente. Calzada: 7,0 m (2 carriles de 3,5 m. más sobreancho si procede) Arcenes: 2 x 1,5 m Calzada: 4,0 m (más sobreancho si procede) Arcén izquierdo: 1,5 m Arcén derecho: 2,0 m Calzada: 7,0 m (2 carriles de 3,5 m. más sobreancho si procede) Arcenes: 2 x 0,5 m Calzada: 2 x 4,0 m Arcén izquierdo: 1,00 m Arcén derecho: 1,50 m